
	讗讬 讘注讬 讗讻讬诇 讜讗讬 讘注讬 诇讗 讗讻讬诇. 讜讗''转 讜讛讗 讛讜讬 专''讞 诪讬讜诪讬 讚诇讗 诇讛转注谞讜转 讘讛讜谉 讘诪讙讬诇转 转注谞讬转 讜讬''诇 讚讛''驻 讗讬 讘注讬 讗讻讬诇 讜讗讬 讘注讬 诇讗 讗讻讬诇 驻转 砖讞讬讬讘谞讜 讘讘专讻转 讛诪讝讜谉 讗讘诇 讘讬讜诐 讟讜讘 爪专讬讱 诇讗讻讜诇 驻转 讜转讬诪讛 讚讗诪专讬谞谉 讘住讜讻讛 (驻''讘 讚祝 讻讝.) 讗讬 讘注讬 讗讻讬诇 讜讗讬 讘注讬 诇讗 讗讻讬诇 讞讜抓 诪诇讬诇讛 讛专讗砖讜谞讛 讚讬诇讬祝 讟''讜 讟''讜 诪讞讙 讛诪爪讜转 讜讬''诇 讚讛''驻 砖讗讬谞讜 爪专讬讱 诇讗讻讜诇 讘住讜讻讛 讗诐 诇讗 讬专爪讛 讗讘诇 讘砖讘讬诇 讬讜''讟 爪专讬讱 诇讗讻讜诇 讜讗''转 诪谞''诪 讗诐 爪专讬讱 诇讗讻讜诇 讘砖讘讬诇 讬讜''讟 讗讜 讘砖讘讬诇 住讜讻讜转 讜诪讬讛讜 讗讜诪专 专讘讬谞讜 讬讛讜讚讛 讚谞驻拽讗 诪讬谞讛 讻讙讜谉 砖讬专讚讜 讙砖诪讬诐 讜讗讻诇讜 讞讜抓 诇住讜讻讛 讚讛砖转讗 讗诐 诇讻讘讜讚 讬讜''讟 砖驻讬专 讗讘诇 讗诐 讘砖讘讬诇 住讜讻讛 讘讬讜''讟 专讗砖讜谉 爪专讬讱 诇讞讝讜专 讜诇讗讻讜诇 讘住讜讻讛 诇讗讞专 砖讬驻住拽讜 讛讙砖诪讬诐 讚讬诇驻讬谞谉 讟''讜 讟''讜 诪讞讙 讛诪爪讜转 讗讘诇 讘砖讗专 讬诪讬诐 讗讬谞讜 爪专讬讱 讜讛讗 讚讗诪专讬谞谉 讘驻专拽 讗诇讜 讚讘专讬诐 (驻住讞讬诐 讚' 住讞:) 诪专 讘专讬讛 讚专讘讬谞讗 讛讜讛 讬转讬讘 讘转注谞讬转讗 讻讜诇讛 砖转讗 诪砖诪注 砖讛讬讛 诪转注谞讛 讘讬讜诐 讟讜讘 诪驻专砖 专''讬 讚讘转注谞讬转 讞诇讜诐 拽讗诪专 讗讘诇 讘砖讗专 转注谞讬讜转 讗住讜专 讜住注讜讚讛 砖诇讬砖讬转 砖诇 砖讘转 讛讬讛 诪住讜驻拽 专''讬 讚砖诪讗 讗讬 讘注讬 诇讗 讗讻讬诇 讗诇讗 诪讬谞讬 转专讙讬诪讗 讻讚驻讬' 专''转 讻讚讗诪专讬' 讘住注讜讚转 住讜讻讛 讜诪讬讛讜 讘讻转讜讘讜转 驻专拽 讗注''驻 (讚祝 住讚:) 讞砖讬讘 讙讘讬 诪砖专讛 讗砖转讜 注诇 讬讚讬 砖诇讬砖 砖诇砖 住注讜讚讜转 诪砖诇 砖讘转 讗''讻 诪砖诪注 讚讻讜诇谉 砖讜讜转 讜注讜讚 讻讬讜谉 讚讬诇驻讬谞谉 诪诪谉 讗诇诪讗 讚砖讜讜转 讛谉 讜诪讬讛讜 讗诐 讗讻诇 住注讜讚讛 专讘讬注讬转 讜砖讻讞 砖诇 砖讘转 诇讗 讛讚专 诇专讬砖讗 讚讜讚讗讬 讗讬 讘注讬 诇讗 讗讻讬诇 讛讱 住注讜讚讛 专讘讬注讬转 讻诇诇: 注讚 讻诪讛 诪讝诪谞讬谉 讜讻讜'. 讛''讛 讘专讻转 讛诪讝讜谉 讘诇讗 讝讬诪讜谉 讗诇讗 专讘讜转讗 讗砖诪注讬谞谉 讚讗驻讬诇讜 注诇 讻讝讬转 诪讝诪谞讬谉: 讗诐 注讘专 爪讜驻讬诐. 驻讬专砖''讬 讘驻住讞讬诐 (驻''讙 讚' 诪讟.) 诪拽讜诐 砖砖诪讜 爪讜驻讬诐 讜诇''谞 讚讗''讻 讛''诇 诇诪讬诪专 讜讻诪讚转讜 诇讻诇 专讜讞 讻讚拽讗诪专 讛转诐 [爪讙.] 讙讘讬 诪讜讚讬注讬诐 讜诇驻谞讬诐 讗诇讗 讬''诇 砖讗讬谞讜 诪拽讜诐 讜爪讜驻讬诐 讛讜讬 诇砖讜谉 专讗讬讛 讜讛''驻 讗诐 讛专讞讬拽 诪讬专讜砖诇讬诐 讻''讻 砖讗讬谞讜 讬讻讜诇 诇专讗讜转 讬专讜砖诇讬诐 砖讜专驻讜 讘诪拽讜诪讜: 专讘讬 诪讗讬专 住讘专 讜讗讻诇转 讝讜 讗讻讬诇讛 讜讗讻讬诇讛 讘讻讝讬转. 讜讗讜诪专 讛专''讬 讚讛谞讬 拽专讗讬 讗住诪讻转讗 讘注诇诪讗 谞讬谞讛讜 讚诪讚讗讜专讬讬转讗 讘注讬谞谉 砖讘讬注讛 讙诪讜专讛 讻讚讗诪专 驻专拽 诪讬 砖诪转讜 (讚' 讻:) 讜讻讬 诇讗 讗砖讗 驻谞讬诐 诇讬砖专讗诇 讜讻讜' 讜讻谉 讗诪专讬谞谉 讛转诐 讘谉 诪讘专讱 诇讗讘讬讜 讜诪讜拽讬诐 诇讛 讘诪讗谉 讚讗讻讬诇 砖讬注讜专讗 讚专讘谞谉 讜驻讬专砖''讬 讛讬讬谞讜 讻讝讬转 讗讜 讻讘讬爪讛 讜注讜讚 讗讬 讻讝讬转 讗讜 讻讘讬爪讛 讛讜讬 讚讗讜专讬讬转讗 讗讬讝讛 砖讬注讜专 讚专讘谞谉. 讜拽讬''诇 讘讻讝讬转 讚诇驻讬 诪讛 砖诪讞诇讬祝 专讘讬 讬讜讞谞谉 拽讗诪专 专讘讬 讬讛讜讚讛 讘讻讝讬转 讜专' 诪讗讬专 讜专讘讬 讬讛讜讚讛 讛诇讻讛 讻专讘讬 讬讛讜讚讛 讜讙诐 诇讗讘讬讬 讚诇讗 诪讞诇讬祝 讜专''诪 讗讬转 诇讬讛 注讚 讻讝讬转 谞专讗讛 讚讛诇讻讛 讻专''诪 讘讻讝讬转 讗祝 注诇 讙讘 讚讘注诇诪讗 专''诪 讜专讘讬 讬讛讜讚讛 讛诇讻讛 讻专讘讬 讬讛讜讚讛 讘讛讗 讛诇讻讛 讻专''诪 讚讛讗 拽讬诐 诇讬讛 专' 讬讜讞谞谉 讘砖讬讟转讜 诇注讬诇 讚讗讬谞讜 诪讜爪讬讗 专讘讬诐 讬讚讬 讞讜讘转谉 注讚 砖讬讗讻诇 讻讝讬转 讜讻谉 诇注讬诇 讙讘讬 砖讗讻诇 讻讝讬转 诪诇讬讞 讜讻谉 驻住拽 讘讛''讙 讜专''讞 讜砖讗诇转讜转 讜诇注谞讬谉 砖转讬讛 讗讜诪专 专''讬 讚讬砖 诇讛讞诪讬专 讜诇讘专讱 注诇讬讜 讗驻讬诇讜 讘驻讞讜转 诪诪诇讗 诇讜讙诪讬讜 讗祝 注诇 讙讘 讚诇注谞讬谉 讬讜诐 讛讻驻讜专讬诐 诇讬转讗 诇讗 讬诇驻讬谞谉 诪讬谞讛 诇注谞讬谉 讘专讻讛 转讚注 讚诇注谞讬谉 讘专讻转 讛诪讝讜谉 讘讻讝讬转 讜诇注谞讬谉 讬讜诐 讛讻驻讜专讬诐 注讚 讚讛讜讬 讚讜拽讗 讻讻讜转讘转: 谞讘专讱 讗诇讛讬谞讜 讙专住讬谞谉 讜诇讗 讙专住讬谞谉 谞讘专讱 诇讗诇讛讬谞讜 讘诇诪''讚 讚讚讜拽讗 讙讘讬 砖讬专 讜讛讜讚讗讛 讻转讬讘 诇诪''讚 讻诪讜 砖讬专讜 诇讛' 讛讜讚讜 诇讛' 讙讚诇讜 诇讛' 讗讘诇 讙讘讬 讘专讻讛 诇讗 诪爪讬谞讜 讝讛 讛诇砖讜谉 讜讻谉 诪驻讜专砖 讘住讚专 专讘 注诪专诐: 讗诪专 专''注 诪讛 诪爪讬谞讜 讘讘讬转 讛讻谞住转 讗讞讚 注砖专讛 讜讻讜'. 诪砖诪注 讚专讘讬 讬讜住讬 讛讙诇讬诇讬 诪讜讚讛 讘讘讬转 讛讻谞住转 诪讚拽讗诪专 诪讛 诪爪讬谞讜 讜讻讜' 讻诇讜诪专 砖讗转讛 诪讜讚讛 诇讬 讜诪讗讬 砖谞讗 讚驻诇讬讙讬 讘讘专讻转 讛诪讝讜谉 讜诪讜讚讜 讘讘讬转 讛讻谞住转 讜讬砖 诇讜诪专 讚讜讚讗讬 诇讗 讞诇拽讜 讘讬谉 注砖专讛 诇诪讗讛 讘转驻诇讛 讚讗诇讜 谞讻谞住讬诐 讜讗诇讜 讬讜爪讗讬诐 讜诇讗讜 讗讚注转讬讛 讚砖''爪 讗讘诇 讘讘专讻转 讛诪讝讜谉 砖讛谉 拽讘讜注讬谉 讜诪注讜专讘讬谉 砖诐 讬讞讚 讗讬谉 诇讟注讜转 讘讝讛 砖讗讬谉 讬讜爪讗讬谉 注讚 诇讗讞专 讘专讻转 讛诪讝讜谉: 诇注讜诇诐 讗诇 讬讜爪讬讗 讗讚诐 讗转 注爪诪讜 诪谉 讛讻诇诇. 讜驻专讬讱 讘讬专讜砖诇诪讬 诪谉 讛拽讜专讗 讘转讜专讛 讜诪谉 讛讞讝谉 砖讗讜诪专 讘专讻讜 讜诪驻专砖 讻讬讜谉 砖讗讜诪专 讛诪讘讜专讱 讗讬谉 讝讛 诪讜爪讬讗 注爪诪讜 诪谉 讛讻诇诇: 转谞谉 讘砖诇砖讛 讜讛讜讗 讗讜诪专 讘专讻讜. 住''讚 讛砖转讗 讚讘专讻讜 注讚讬祝 诪砖讜诐 讚讘专讻讜 讛讬讬谞讜 爪讜讜讬 诇讘专讱 讗转 讛砖诐 讗讘诇 谞讘专讱 讗讬谞讜 讗诇讗 谞讟讬诇转 专砖讜转:





专讘 谞住讬诐 讙讗讜谉

诪专 住讘专 讞讝专转讜 讻讟讜诪讗转讜 诪讛 讟讜诪讗转讜 讘讻讘讬爪讛. 注讬拽专讛 讘转讜专转 讻讛谞讬诐 讬讻讜诇 讬讟诪讗 讻诇 砖讛讜讗 转"诇 讗砖专 讬讗讻诇 讛讗 讗讬谞讜 诪讟诪讗 讗诇讗 讘讻讘讬爪讛 讜讘讙诪专讗 讚讬讜诐 讛讻驻讜专讬诐 (讚祝 驻) 讗诪专讬谞谉 转谞讬讗 专' 讗讜诪专 讻诇 讗讬住讜专讬谉 砖讘转讜专讛 讘讻讝讬转 讞讜抓 诪讟讜诪讗转 讗讜讻诇讬谉 讘讻讘讬爪讛 讻讜' 诪谞诇谉 讗"专 讗讘讛讜 讗诪专 专' 讗诇注讝专 讚讗诪专 拽专讗 诪讻诇 讛讗讜讻诇 讗砖专 讬讗讻诇 讗讜讻诇 砖讗转讛 讬讻讜诇 诇讗讜讻诇讜 讘讘转 讗讞转 砖讬注专讜 讞讻诪讬诐 砖讗讬谉 讘讬转 讛讘诇讬注讛 讬转专 诪讘讬爪转 转专谞讙讜诇转 讜诇注谞讬谉 讗讬住讜专讬谉 讗诪专讬' (住讜讻讛 讜) 讗专抓 讝讬转 砖诪谉 讗专抓 砖专讜讘 砖讬注讜专讬讛 讻讝讬转讬诐 讜注讬拽专讜 讘转讜专转 讻讛谞讬诐 讗砖专 转讗讻诇 讗讬谉 讗讻讬诇讛 讘驻讞讜转 诪讻讝讬转 讜讘讙诪' 讚驻专拽 讙讬讚 讛谞砖讛 (讞讜诇讬谉 讚祝 爪讜) 讗诪专讬' 讜专' 讬讛讜讚讛 讗讻讬诇讛 讻转讬讘讛 讘讛 讜讗讻讬诇讛 讘讻讝讬转 讜讛转诐 谞诪讬 讗诪专讬' (砖诐 讚祝 拽讘) 讗讘专 诪谉 讛讞讬 爪专讬讱 讻讝讬转 诪"讟 讗讻讬诇讛 讻转讬讘 讘讬讛 讜讗讻讬诇讛 讘讻讝讬转 讜讻诪讜讛 专讘讜转 讘转诇诪讜讚 讜诪讬谞讛 讬诇驻讬谞谉 诇谞讜讙注 讜诇谞讜砖讗 砖砖讬注专讜 讞讻诪讬诐 讻讝讬转 讻讚转谞讬讗 讘转讜专转 讻讛谞讬诐 [讘驻专砖转 讗诪讜专] 讜讛讻讬 讗讬转讗 讘转"讻 [砖诐 讘驻' 砖诪讬谞讬] 谞讘诇讛 讜讟专驻讛 诇讗 讬讗讻诇 诇讟诪讗讛 讘讛 讗转 砖讗讬谉 诇讛 讟讜诪讗讛 讗诇讗 讗讻讬诇讛 讜讻讜' 讬讻讜诇 谞讘诇转 讘讛诪讛 诪讟诪讗 讘讙讚讬诐 讘讘讬转 讛讘诇讬注讛 诪拽"讜 转"诇 讘讛 讘讛 讗转讛 诪讟诪讗 讘讘讬转 讛讘诇讬注讛 讜讗讬谉 讗转讛 诪讟诪讗 讘谞讘诇转 讘讛诪讛 讘讘讬转 讛讘诇讬注讛 讗"讻 诇诪讛 谞讗诪专 讛讗讜讻诇 诇讬转谉 砖讬注讜专 诪讛 讛讗讜讻诇 讘讻讝讬转 讗祝 讛谞讜讙注 讜讛谞讜砖讗 讘讻讝讬转:




讘砖诇砖讛 讜讛讜讗 讗讜诪专 讘专讻讜. 



讗诪专 砖诪讜讗诇 诇注讜诇诐 讗诇 讬讜爪讬讗 讗讚诐 讗转 注爪诪讜 诪谉 讛讻诇诇 讜讗住讬拽谞讗 讚谞讘专讱 注讚讬祝 诇诪讛 谞讛讙讜 讛注诐 讘住驻专 转讜专讛 诇讜诪专 讛拽讜专讗 讘专讻讜 讜讗讬谞讜 讗讜诪专 谞讘专讱 讜驻讬专讜拽讛 讻讬 讛拽讜专讗 讘住"转 讻讬讜谉 砖讛爪专讬讻讜讛讜 诇讜诪专 讛诪讘讜专讱 诇讗 讬爪讗 诪谉 讛讻诇诇 讜讛专讬 讘讬专讱 讛讜讗 转讞诇讛 拽讜讚诐 讛爪讘讜专 讜讘讘专讻转 讛诪讝讜谉 讗诐 讛讜讗 讗讜诪专 讘专讻讜 讗转 砖讗讻诇谞讜 诪砖诇讜 讛专讬 讛讜爪讬讗 讗转 注爪诪讜 诪谉 讛讻诇诇 讜讛讻讬 讗诪专讬谞谉 讘转诇诪讜讚 讗专抓 讬砖专讗诇 砖诪讜讗诇 讗诪专 讗谞讬 讗讬谞讬 诪讜爪讬讗 讗转 注爪诪讬 诪谉 讛讻诇诇 讛转讬讘讜谉 讛专讬 讛拽讜专讗 讘转讜专讛 讗讜诪专 讘专讻讜 讗诪专 专' 讗讘讬谉 诪讻讬讜谉 讚讛讜讗 讗讜诪专 讛诪讘讜专讱 讗祝 讛讜讗 讗讬谞讜 诪讜爪讬讗 注爪诪讜 诪谉 讛讻诇诇 讜讛讜讗 驻讬专讜拽 讬驻讛 讜讞讘讬讘:






专诪讘"谉

专' 诪讗讬专聽住讘专 讜讗讻诇转 讝讜 讗讻讬诇讛 讜砖讘注转 讝讜 砖转讬讬讛 讜讗讻讬诇讛 讘讻讝讬转. 驻讬专讜砖 专' 诪讗讬专 注讘讬讚 诇拽专讗 转专讬 诪讬诇讬 讗讻讬诇讛 讜砖转讬讛 讻讬讜谉 讚讻转讬讘 讘拽专讗 讞讟讛 讜砖注讜专讛 讚讛讬讬谞讜 讗讻讬诇讛 讜讻转讬讘 讘讬讛 讙驻谉 讜讝讬转 讜砖诪谉 讚诪砖讻讞转 诇讛 讘砖转讬讛 讗讛讚专讬谞讛讜 讻讜诇讛讜 讘讻诇诇 讘专讻讛 讚讗注"讙 讚讗专抓 讛驻住讬拽 讛注谞讬谉 讻讚讗诪专谉 讘讻讬爪讚 诪讘专讻讬谉 讛讛讜讗 诇讗讬驻诇讜讙讬 讘讬谉 讘专讻讛 诇讘专讻讛 诇讜诪专 讚诇讗 讚诪讜 讘专讻讜转 讛讚讚讬 讗讘诇 讻讜诇讛讜 讞讬讬讘讬谉 讘讘专讻讛 讜砖诪注讬谞谉 诪讬谞讛 诇讚讘专讬 专' 诪讗讬专 讚讘专讻讛 讗讞转 诪注讬谉 砖诇砖 讚注诇 讛讙驻谉 讜讛"讛 诇砖讘注转 讛诪讬谞讬谉 讻讜诇谉 讚讘专 转讜专讛 讛谉 讚讘讻诇诇 讘专讻转 讛诪讝讜谉 讛谉 讜谞驻拽讗 诪讬谞讛 诇诪讬 砖谞住转驻拽 讗诐 讘讬专讱 讗诐 诇讗 砖讞讜讝专 讜诪讘专讱 诪讛 砖讗讬谉 讻谉 讘砖讗专 讘专讻讜转 诇注讬诇 驻专拽 讻讬爪讚 诪讘专讻讬谉 讜讘驻专拽 诪讬 砖诪转讜 讜讻谉 讘驻专拽 讘诪讛 诪讚诇讬拽讬谉 讜讻讱 讗诪专 讘注诇 讛诇讻讜转 讜讘专讻转 讛诪讝讜谉 讜讻谉 讘专讻转 砖讘注转 讛诪讬谞讬谉 讚讞讬讜讘讗 讚讗讜专讬讬转讗 谞讬谞讛讜 讞讜讝专 讜诪讘专讱 讗讘诇 砖讗专 讘专讻讜转 讚专讘谞谉 诇讗 讛讚专 讜诪讘专讱.





专砖讘"讗

诇讗 砖讗谞讜 讗诇讗 砖诇讗 驻转讞 讘讛讟讜讘 讜讛诪讟讬讘 讗讘诇 驻转讞 讘讛讟讜讘 讜讛诪讟讬讘 讞讜讝专 诇专讗砖. 讜讻谉 讛诇讻转讗. 讜讞讜讝专 诇专讗砖 驻讬专砖 讛专"诐 讘诪讝"诇 (讘专讻讜转 驻"讘, 讛讬"讘) 讜专讘讜转讬谞讜 讛爪专驻转讬诐 讝"诇: 讞讜讝专 诇专讗砖 讛讘专讻讜转 讻讜诇谉 讚讛讬讬谞讜 讛讝谉. 讜讟注诪讗 拽讗诪专讬 砖讛专讬 讻讬讜谉 砖讙诪专 讻诇 讘专讻讜转 讛转讜专讛 讗注"驻 砖诇讗 讙诪专 讛讟讜讘 讜讛诪讟讬讘 讻讬讜谉 砖讛讬讗 讗讬谞讛 讗诇讗 诪讚讘专讬讛诐 讛专讬 讛讜讗 讻讗讬诇讜 讙诪专 讻诇 讛讘专讻讛 讜讞讜讝专 诇专讗砖 诪诪砖. 讜讗讬谞讜 诪讞讜讜专 讘注讬谞讬 讻诇诇, 砖讗诐 讗转讛 讗讜诪专 讻谉 讗驻讬诇讜 讻讬 诇讗 驻转讞 讘讛讟讜讘 讜讛诪讟讬讘 谞诪讬 讬讞讝讜专 诇专讗砖 砖讛专讬 讙诪专 讻诇 讘专讻讜转 讛转讜专讛. 讗诇讗 谞专讗讬谉 讚讘专讬 讛专讗讘"讚 讝"诇 (砖诐 讘讛砖讙讜转) 砖讻转讘 砖讗讬谞讜 讞讜讝专 讗诇讗 诇专讗砖 讛讘专讻讛 讚讛讬讬谞讜 讘讜谞讛 讬专讜砖诇讬诐, 讚诇讗 讙专注讛 讘专讻转 讛讟讜讘 讜讛诪讟讬讘 诪谉 讛专讙讬诇 诇讜诪专 转讞谞讜谞讬诐 讗讞专 转驻诇转讜 砖讞讜讝专 诇专讗砖 讛注讘讜讚讛 讜讗讬谞讜 讞讜讝专 诇专讗砖 讛转驻诇讛.



转驻诇讛 讚讞讜讘讛 讛讬讗 诪讞讝讬专讬谉 讗讜转讜 讘讘专讻转 讛诪讝讜谉 讚讗讬 讘注讬 讗讻讬诇 讜讗讬 讘注讬 诇讗 讗讻讬诇 讗讬谉 诪讞讝讬专讬谉 讗讜转讜. 驻讬专讜砖: 诇讗讜 诇诪讬诪专讗 讚诇讗 讗讻讬诇 讻诇诇, 讚专讗砖 讞讜讚砖 谞诪讬 讗住讜专 讘转注谞讬转 (转注谞讬转 讬讝, 讘), 讗诇讗 讚讗讬 讘注讬 诇讗 讗讻讬诇 驻转, 讗诇讗 诪讬谞讬 转专讙讬诪讛 讚讗讬谞讜 讟注讜谉 讘专讻讛 诇讗讞专讬讜 砖讬讝讻讬专 讘讛 诪注讬谉 讛诪讗讜专注. 讜诪讬谞讛 砖诪注讬谞谉 讚讛讗 讚讗住讬拽谞讗 讚讘砖讘转 讜讬诪讬诐 讟讜讘讬诐 讚注诇 讻专讞讬讛 讗讻讬诇 诪讞讝讬专讬谉 讗讜转讜, 讛谞讬 诪讬诇讬 诇讬诇讛 讛专讗砖讜谉 砖诇 驻住讞 讜诇讬诇 专讗砖讜谉 砖诇 住讜讻讜转 讚讜拽讗, 砖讛讬讗 讞讜讘讛 讘讗讻讬诇转 驻转 讚讙诪专讬谞谉 诇讛 讞诪砖讛 注砖专 讞诪砖讛 注砖专 诪讞讙 讛诪爪讜转 砖拽讘注讜 讞讜讘讛 讛讻转讜讘 诪讘注专讘 转讗讻诇讜 诪爪讜转 (砖诪讜转 讬讘, 讬讞), 讛讗 讻讜诇讛讜 砖讗专 注讜谞讜转 讚讬讜诐 讟讜讘 讜讗驻讬诇讜 讚讬讜诐 讟讜讘 专讗砖讜谉 讗讬谉 诪讞讝讬专讬谉 讗讜转讜 讚讗讬 讘注讬 诇讗 讗讻讬诇 驻转, 讜讻讚讗讬转讗 谞诪讬 讘诪住讻转 住讜讻讛 (讻讝, 讗) 讙讘讬 讬"讚 住注讜讚讜转 讞讬讬讘 讗讚诐 诇讗讻讜诇 讘住讜讻讛, 讜诪讬谞讛 谞诪讬 砖诪注讬谞谉 讚讘砖讘转 注"讻 讗讻讬诇 驻转 讜诪砖讜诐 讚讻转讬讘 讘讬讛 注讜谞讙 讜讗讬谉 注讜谞讙 讘诇讗 讗讻讬诇转 驻转. 讜诪讬讛讜 讘住注讜讚讛 砖诇讬砖讬转 讻转讘 专"转 讝"诇 砖讗讬谞讜 爪专讬讱 诇驻转, 讜讛讬诇讻讱 讗诐 讟注讛 讘讗讜转讛 住注讜讚讛 讗讬谉  诪讞讝讬专讬谉 讗讜转讜. 讜讗讞专讬诐 讗讜诪专讬诐 砖讗祝 讛讬讗 爪专讬讻讛 驻转 讜讻讚诪砖诪注 拽爪转 讘讻转讜讘讜转 讘驻' 讛诪讚讬专 (住讚, 讘) 讙讘讬 讗讜讻诇转 注诪讜 诇讬诇 砖讘转 讜讬讜诪讜. 讜砖诐 讻转讘转讬讛 讘讗专讜讻讛 讘住"讚.



砖讘转讜转 讜讬诪讬诐 讟讜讘讬诐 讚注诇 讻专讞讜 讗讻讬诇 讛讻讬 谞诪讬 讚讛讚专 讗"诇 讗讬谉, 讜讛讗诪专 专讘 讛讜谞讗 讟注讛 讗讜诪专 讘专讜讱 砖谞转谉 讜讻讜'. 拽砖讬讗 诇讬 诪讗讬 拽讗 诪拽砖讛 诪讚专' 讛讜谞讗 讚讛讬讬谞讜 谞诪讬 讞讝专转讜 讻砖讞讝专 讜讗讜诪专 讘专讜讱 砖谞转谉. 讜诇讗讜 诪讬诇转讗 讛讬讗, 讗诇讗 讚讘专讜讱 砖谞转谉 诇讗讜 讞讝专讛 讛讬讗 讗诇讗 讻砖讞讜讝专 诇专讗砖 讛讜讗 砖谞拽专讗 讞讝专讛. 讜诪讻讗谉 谞"诇 诇讛讘讬讗 专讗讬讛 讚讛讗 讚砖诪讜讗诇 讜讚专讘 讛讜谞讗 诇讗 驻诇讬讙讬 讗讛讚讚讬 讻诇诇, 讗诇讗 专讘 讛讜谞讗 讗诪专 讚讗驻讬诇讜 讘砖诇 专"讞 讗诐 讟注讛 讜谞讝讻专 拽讜讚诐 砖讬驻转讞 讘讛讟讜讘 讜讛诪讟讬讘 讗讜诪专 讘专讜讱 砖谞转谉, 讜砖诪讜讗诇 谞诪讬 诪讜讚讛 讘讛. 讜砖诪讜讗诇 讗诪专 讚讗讬 驻转讞 讛讟讜讘 讜讛诪讟讬讘 讘砖诇 专讗砖 讞讚砖 讗讬谞讜 讞讜讝专 讜讘讛讗 讗驻讬诇讜 专讘 讛讜谞讗 诪讜讚讛 讘讛 讚诪住转诪讗 诇讗 注讘讚讬谞谉 驻诇讜讙转讗 讘讬谞讬讬讛讜. 讜讻谉 驻住拽讜 讛讙讗讜谞讬诐 讝"诇 讜讛专讗讘"讚 讝"诇 讚讘专讜讱 砖谞转谉 诇讗讜 讞讝专讛 讛讬讗. 讗讘诇 讛专"讝 讛诇讜讬 讝"诇 讞讜诇拽 注诇讬讛诐 讜讗诪专 讚砖诪讜讗诇 讜专讘 讛讜谞讗 驻诇讬讙讬. 讜拽讬讬诪讗 诇谉 讻砖诪讜讗诇 讚讘砖诇 讚讘专讬讛诐 讛诇讱 讗讞专 讛诪讬拽诇. 讜讚讘专讬 讛讙讗讜谞讬诐 讝"诇 注讬拽专. 讜讛诇讻讱 专讗砖 讞讜讚砖 砖讞诇 诇讛讬讜转 讘砖讘转 讻讬讜谉 讚注诇 讻专讞讬讛 讗讻讬诇, 讗驻讬诇讜 讟注讛 讘砖诇 专讗砖 讞讜讚砖 讘讘专讻转 讛诪讝讜谉 诪讞讝讬专讬谉 讗讜转讜 诇专讗砖 讛讘专讻讛 讚讛讬讬谞讜 诇谞讞诪讛, 讜讗讬谉 爪专讬讱 诇讜诪专 讘砖诇讗 驻转讞 讛讟讜讘 讜讛诪讟讬讘 砖讗讜诪专 讘专讜讱 砖谞转谉, 讜讗驻讬诇讜 讘讻诇 专讗砖讬 讞讚砖讬诐 谞诪讬 讗讜诪专 讘专讜讱 砖谞转谉.



注讚 讻诪讛 诪讝诪谞讬谉 注讚 讻讝讬转. 讗讜专讞讗 讚诪讬诇转讗 谞拽讟 讜讛讜讗 讛讚讬谉 诇讻诇 讘专讻转 讛诪讝讜谉 讘诇讗 讝讬诪讜谉.



讗诐 注讘专 爪讜驻讬诐 讜讻讜'. 驻讬专砖 专砖"讬 讝"诇 (驻住讞讬诐 诪讟, 讗): 诪拽讜诐 讛讬讛 住诪讜讱 诇讬专讜砖诇讬诐 砖拽专讜讬 爪讜驻讬诐. 讜讛拽砖讜 注诇讬讜 讘转讜住驻讜转 砖讗诐 讻谉 讛讬讛 诇讜 诇砖谞讜转 讜讻诪讚转讜 诇讻诇 专讜讞, 讜讻注谞讬谉 砖讗诪专讜 讘驻住讞 砖谞讬 讘驻住讞讬诐 (爪讙, 讘) 讗讬讝讛 讛讬讗 讚专讱 专讞讜拽讛 诪谉 讛诪讜讚讬注讬诐 讜诇讞讜抓 讜讻诪讚转讛 诇讻诇 专讜讞. 讗诇讗 驻讬专讜砖 爪讜驻讬诐 讻诇 砖讬讻讜诇 诇爪驻讜转 诪砖诐 讗转 讬专讜砖诇讬诐, 诇驻讬 砖讻砖注讘专 诪拽讜诐 专讗讬转 讬专讜砖诇讬诐 诇讗 讛讟专讬讞讜讛讜 诇讞讝讜专 讜诇砖专讜祝 诇驻谞讬 讛讘讬专讛, 讗讘诇 讻诇          砖讛讜讗 拽专讜讘 讻诇 讻讱 砖注讚讬讬谉 专讜讗讛 讗转 讬专讜砖诇讬诐, 讛讟专讬讞讜讛讜 诇讞讝讜专 讜诇砖讜专驻讜 诇驻谞讬 讛讘讬专讛 讻讚讬 诇讘讬讬砖讜 注诇 砖诇讗 谞讝讛专 注诇讬讜.



讛讻讗 讘拽专讗讬 驻诇讬讙讬 专"诪 住讘专 讜讗讻诇转 讜砖讘注转, 讜讗讻诇转 讝讜 讗讻讬诇讛 讜砖讘注转 讝讜 砖转讬讛, 讜讗讻讬诇讛 讘讻讝讬转. 讜专讘讬 讬讛讜讚讛 住讘专 讜讗讻诇转 讜砖讘注转 讗讻讬诇讛 砖讬砖 讘讛 砖讘讬注讛, 讛讜讬 讗讜诪专 讻讘讬爪讛. 诪讻讗谉 谞专讗讛 讚讻讝讬转 诇专讘讬 诪讗讬专 讜讻讘讬爪讛 诇专讘讬 讬讛讜讚讛 讛讜讬 讚讗讜专讬讬转讗 讚讛讗 讘拽专讗讬 驻诇讬讙讬. 讜专讘 注讜讬专讗 讚讗诪专 讘驻专拽 诪讬 砖诪转讜 (讘专讻讜转 讻, 讘) 讚讻讝讬转 讜讻讘讬爪讛 诪讚专讘谞谉 讗讬转 诇讬讛 讻专' 讬讜讞谞谉 讚讗诪专 诪讜讞诇驻转 讛砖讬讟讛. 讜诪讬讛讜 讗谞谉 讻讗讘讬讬 住讘讬专讗 诇谉 讚讘转专讗 讛讜讗. 讜讬砖 诪讬 砖驻讬专砖 讚讛讻讗 讗住诪讻转讗 讘注诇诪讗 讜诇注讜诇诐 诪讚讗讜专讬讬转讗 砖讘讬注讛 讙诪讜专讛 讘注讬谞谉. 讜诪讬讛讜 讗祝 专讘讬 讬讜讞谞谉 诪砖诪注 讚住讘讬专讗 诇讬讛 讚讻讝讬转 诪讚讗讜专讬讬转讗 诪讚讙专住讬谞谉 讘讬专讜砖诇诪讬 讘驻专拽 讻讬爪讚 诪讘专讻讬谉 (讛"讗): 专' 讬讜讞谞谉 谞住讬讘 讝讬转讗 讜讘专讬讱 诇驻谞讬讜 讜诇讗讞专讬讜 讜讛讜讛 专讘讬 讞讬讬讗 讘专 讘讗 诪住转讻诇 讘讬讛, 讗"诇 专讘讬 讬讜讞谞谉 讘讘诇讗讛 诪讛 讗转 诪住转讻诇 讘讬 诇讬转 诇讱 讻诇 砖讛讜讗 诪诪讬谉 砖讘注讛 讟注讜谉 讘专讻讛 诇驻谞讬讜 讜诇讗讞专讬讜, 讗讬转 诇讬讛 讜诪讛 爪专讬讻讛 诇讬讛 诪驻谞讬 砖讙诇注讬谞转讜 诪诪注讬讟讜, 讜诇讬转 诇讬讛 诇专' 讬讜讞谞谉 诪驻谞讬 砖讙诇注讬谞转讜 诪诪注讬讟讜, 讗讬转 诇讬讛 讜诪讛 注讘讚 诇讬讛 专讘讬 讬讜讞谞谉 讘专讬讛 砖讗谞讬 砖讻谉 讗驻讬诇讜 驻专讬讚讛 讗讞转 砖诇 注谞讘 讜讗驻讬诇讜 驻专讬讚讛 讗讞转 砖诇 专诪讜谉 诪讘专讱 注诇讬讜. 讜诪讬讛讜 讗驻砖专 讚诪讚专讘谞谉 拽讗诪专.
讜拽讬讬诪讗 诇谉 讻专"诪 讚讗诪专 讘讻讝讬转 诪砖讜诐 讚住转诐 诪转谞讬转讬谉 讻讜转讬讛, 讜专讘讬 讬讜讞谞谉 谞诪讬 拽讗讬 讻讜转讬讛 讚讗讻诇 讝讬转 诪诇讬讞 讜讘专讱 注诇讬讜 转讞诇讛 讜住讜祝, 讜诇注讬诇 (讘专讻讜转 诪讞, 讗) 谞诪讬 讗诪专讬谞谉 讜诇讛讜爪讬讗 讗讞专讬诐 讬讚讬 讞讜讘转谉 注讚 砖讬讗讻诇 讻讝讬转 讚讙谉 讚讗诇诪讗 讘讻讝讬转 讚讙谉 讞讬讬讘 讘专讻讛 诇注爪诪讜 讜讛讬诇讻讱 诪讜爪讬讗 讗转 讛专讘讬诐 讬讚讬 讞讜讘转谉.



诪讛 讟讜诪讗转讜 讘讻讘讬爪讛 讜讻讜'. 诇驻讬 诪讛 砖讻转讘 专"转 讝"诇 讚讗讜讻诇讬谉 讗讬谉 诪拽讘诇讬谉 讟讜诪讗讛 讘驻讞讜转 诪讻讘讬爪讛 谞讬讞讗. 讗讘诇 诇讚讘专讬 专砖"讬 讝"诇 砖讻转讘 讚讗驻讬诇讜 讻诇 砖讛讜讗 诪拽讘诇 讟讜诪讗讛 爪专讬讱 诇驻专砖 讻讗谉 讚诇讟诪讗 讗讞专讬谞讗 拽讗诪专.



讗诪专 砖诪讜讗诇 诇注讜诇诐 讗诇 讬讜爪讬讗 讗讚诐 注爪诪讜 诪谉 讛讻诇诇. 驻讬专讜砖: 砖诇讗 讬讗诪专 讘专讻讜 讗诇讗 谞讘专讱. 讜讛拽砖讜 注诇讬讜 讘讬专讜砖诇诪讬 (驻"讝, 讛"讙): 讛专讬 讘专讻转 讛转讜专讛 讛专讬 讛讜讗 讗讜诪专 讘专讻讜. 讗诪专 专讘讬 讗讘讬谉 诪讻讬讜谉 讚讛讜讗 讗讜诪专 讛诪讘讜专讱 讛专讬 讛讜讗 讗讬谞讜 诪讜爪讬讗 注爪诪讜 诪谉 讛讻诇诇. 注"讻. 讜讗诐 转讗诪专 讜讛讻转讬讘 (转讛诇讬诐 诇讚, 讚): 讙讚诇讜 诇讛' 讗转讬. 讬砖 诇讜诪专 讚讻讬讜谉 讚讗诪专 讗转讬 讛专讬 讛讜讗 讻讜诇诇 注爪诪讜 注诪讛诐.





专讬讟讘"讗

诇诪讬诪专讗 讚专"诪 讞砖讬讘 诇讬讛 讻讝讬转 讜专' 讬讛讜讚讛 讞砖讬讘 诇讬讛 讻讘讬爪' 讜讛讗 讗讬驻讻' 讜讻讜' 讜讻谉 诪讬 砖讬爪讗 诪讬专讜砖诇讬诐 讜谞讝讻专 砖讘讬讚讜 讘砖专 拽讜讚砖. 驻讬专讜砖 诇注讬诇 诪讬谞讛 讗讬讬专讬 讘讛讜诇讱 诇砖讞讜讟 讗转 驻住讞讜 讜谞讝讻专 砖讬砖 诇讜 驻转 讘转讜讱 讘讬转讜 讗诐 讬讻讜诇 诇讞讝讜专 讜诇讘注专 讜诇讞讝讜专 诇诪爪讜转讜 讬讞讝讜专 讜讬讘注专 讜讗诐 诇讗讜 讬讘讟诇 讘诇讘讜 讜注诇讛 拽讗诪专 讜讻谉 诪讬 砖讬爪讗 讜讻讜' 讗诐 注讘专 爪讜驻讬诐 砖讜专驻讜 讘诪拽讜诪讜. 驻讬' 砖谞驻住诇 讘讬爪讬讗转讜 讞讜抓 讚讻讬讜谉 讚注讘专 爪讜驻讬诐 诇讗 讗讟专讞讜讛 诇讞讝讜专 讗讘诇 讗诐 诇讗 注讘专 爪讜驻讬诐 讞讜讝专 讜砖讜专驻讜 诇驻谞讬 讛讘讬专讛. 驻讬专讜砖 讘讛专 讛讘讬转 讬砖 砖诐 讘讬转 讙讚讜诇 砖砖讜专驻讬谉 砖诐 驻住讜诇讬 诪讜拽讚砖讬谉 拽诇讬诐 讻讚讗诪专讬谞谉 讘讝讘讞讬诐 驻' 讟讘讜诇 讬讜诐 讻讱 驻讬专砖"讬 讝"诇. 讜讘转讜住驻讜转 驻讬专砖讜 [讚诪拽讚砖讬谉 拽诇讬诐 诪讚讬谞讗 诇讗 爪专讬讻讬 诇驻谞讬 讛讘讬专讛 讗诇讗 讚专讘谞谉 讙讝讜专 讗讟讜 拽讚砖讬诐 讞诪讜专讬诐. 讜爪讜驻讬诐 驻讬专砖"讬 讝"诇 砖讛讜讗 砖诐 诪拽讜诐 砖专讜讗讛 诪砖诐 讘讬转 讛诪拽讚砖, 讜诇讗 谞讛讬专 转讬谞讞 诇讗讜转讜 专讜讞 砖讛讜讗 砖诐 讜诇专讜讞 讗讞专 诪讗讬 砖讬注讜专讗 讗讬转 讘讬讛 讜讛讜讛 诇讬讛 诇诪讬转谞讬 讜讻诪讚转讜 诇讻诇 专讜讞 讜讻诪讜 砖讗诪专讜 讘驻住讞 砖谞讬 讘驻' 诪讬 砖讛讬讛 讟诪讗 讗讬 讝讜 讛讬讗 讚专讱 专讞讜拽讛 诪谉 讛诪讜讚讬注讬诐 讜诇讞讜抓 讜讻诪讚转讛 诇讻诇 专讜讞 讗诇讗 爪讜驻讬诐 讛讜讗 讻诇 诪拽讜诐 砖讬讻讜诇 诇爪驻讜转 讜诇专讗讜转 诪砖诐 讗转 讬专讜砖诇讬诐 诇讗讬讝讛 专讜讞 砖讬讛讗 讜讻诇 砖讛讜讗 拽专讜讘 诪砖讬注讜专 讝讛 讗讟专讞讜讛讜 专讘谞谉 诇讞讝讜专 讻讚驻专讬砖讬转 诇注讬诇 讜讻诇 砖注讘专 讝讛 讛砖讬注讜专 诇讗 讗讟专讞讜讛讜 讜讘诪拽讜诪讜 砖讜专驻讜: 



讜讛讻讗 讘拽专讗讬 驻诇讬讙讬 专' 诪讗讬专 住讘专 讜讗讻诇转 讝讜 讗讻讬诇讛 讜砖讘注转 讝讜 砖转讬讛. 讚讗砖转讬讛 谞诪讬 讞讬讬讘 专讞诪谞讗 讘专讻讛 讻讬 讛讬讻讬 讚诇讗 转讬诪讗 讚讜拽讗 讗注谞讘讬诐 讞讬讬讘 专讞诪谞讗 讘专讻讛 讜诇讗 讗讬讬谉 讚讗讬砖转谞讬 (诇诪注诇讬讜转讗) 讻讬讜谉 讚讗讬谞讜 讙讜祝 讛驻专讬. 讜诪"诪 诇讬讻讗 诇诪讬诪专 讚诇讬讞讬讬讘 讙' 讘专讻讜转 讻诪讜 讘驻转 讚诪住转诪讗 诇讬讻讗 诇诪讬诪专 讗诇讗 讚讗讛讚专讬讛 诇讻诇诇讗 讻诇讜诪专 诇讻诇诇 砖讘注转 讛诪讬谞讬谉 砖讗讬谞谉 讟注讜谞讬谉 讗诇讗 讘专讻讛 讗讞转 诪注讬谉 讙'. 讜诪讗谉 讚诇讬转 诇讬讛 讛讱 讚专砖讗 讬诇讬祝 诇讛 讚讻讬讜谉 讚讗讬砖转谞讬 诇诪注诇讬讜转讗 讜讚讗讬 诇讗 谞驻讬拽 诪讬讚讬 讘专讻讛. 讜讘砖诪谉 谞诪讬 讻转讘 讝讬转 砖诪谉 诪砖诪注 讚讗砖诪谉 谞诪讬 诪讘专讱 诪讚讗驻拽讬讛 讘讛讗讬 诇讬砖谞讗. 诪"诪 砖诪注讬谞谉 诪讛讗 讚讘专讻讛 诪注讬谉 讙' 讚讗讜专讬讬转讗 讚诪讚专' 诪讗讬专 砖诪注讬谞谉 诇讛 讘讬讬谉 讜讛"讛 讘砖讗专 诪讬谞讬 砖讘注讛 讜谞驻拽讗 诪讬谞讛 诇诪讬 砖谞住转驻拽 讗诐 讘专讬讱 注诇讬讛 讗诐 诇讗讜 砖讞讜讝专 讜诪讘专讱, 讜讻谉 讻转讘 讛专讘 讘注诇 讛诇讻讜转 讝"诇: 



诪讛 讟讜诪讗转讜 讘讻讘讬爪讛. 诇驻讬 诪讛 砖驻讬专砖 专"转 讝"诇 讚讗讜讻诇讬谉 讗讬谉 诪拽讘诇讬谉 讟讜诪讗讛 讘驻讞讜转 诪讻讘讬爪讛 讗转讬 砖驻讬专 讗讘诇 诇诪讛 砖讻转讘 专砖"讬 讝"诇 讚诇讟诪讗 讗讞专讬诐 讘注讬谞谉 讻讘讬爪讛 讗讘诇 诇拽讘诇 讟讜诪讗讛 讗驻讬' 讘讻讝讬转 谞爪讟专讱 讘讻讗谉 诇驻专砖 讻讟讜诪讗转讜 诇讗讞专讬诐: 



[讙诪专讗] 讗诇 讬讜爪讬讗 讗讚诐 讗转 注爪诪讜 诪谉 讛讻诇诇. 驻讬专讜砖 讚诇讗 诇讬诪讗 讘专讻讜. 讜讛拽砖讜 讘讬专讜砖诇诪讬 讘讘专讻转 讛转讜专讛 讛专讬 讗讚诐 诪讜爪讬讗 注爪诪讜 诪谉 讛讻诇诇 讜诪砖谞讬 讻讬讜谉 讚讗诪专 讛诪讘讜专讱 讛讚专 诇讻诇诇讗 讜讘讛讗 谞诪讬 谞讬讞讗 诇谉 拽讜砖讬讗 讗讞专讬转讬 讚讛讗 讻转讬讘 讛讘讜 讙讜讚诇 讗诇讗 讚讗讬讻讗 诇诪讬诪专 讚讛讗 拽讗诪专 诇讗诇讛讬谞讜 讜讻谉 讘讙讚诇讜 诇讛' 讚讛讗 讛讚专 讜讗诪专 讗转讬 讜讻诇 讻讬 讛讗讬 讙讜谞讗 讘讻诇诇讗 讛讜讗. 讜讗"转 讻讬讜谉 砖讗讜诪专 讘专讜讱 砖讗讻诇谞讜 讻诪讜 讛讗讞专讬诐 [讗诪讗讬 谞讘专讱 注讚讬祝] 讜讻转讘 讛专讗讘"讚 讝"诇 诪驻谞讬 拽讜砖讬讗 讝讜 讛讬讛 讗讜诪专 砖讗讬谉 讛诪讝诪谉 讞讜讝专 讜讗讜诪专 讘专讜讱 讗诇讗 讞讜讝专 讜诪转讞讬诇 诇诪拽讜诐 砖驻住拽讜 诇讘专讻转 讛讝谉 讜诪驻专砖 砖讝讛讜 诇诪拽讜诐 砖驻住拽 砖讗诪专讜 诇诪注诇讛 讘专讬砖 驻专拽讬谉. 讜讗讬谉 讘讝讛 专讗讬讛 讚讗"讻 诇讟注诪讬讱 诇诪讛 诇讛讜 讘讬专讜砖诇诪讬 诇诪讬诪专 讟注诪讗 诪砖讜诐 讛诪讘讜专讱 讚讛讗 讛转诐 谞诪讬 讞讜讝专 讜讗讜诪专 讘专讜讱 讗砖专 讘讞专 讘谞讜 讜讻讜' 砖讛专讬 讛讜讗 诪讘专讱 注诇 拽专讬讗' 讛转讜专讛 讗诇讗 砖讗谞讜 专讜爪讬' 砖讘讘专讻讛 注爪诪讛 砖讛讜讗 诪转讞讬诇 讘讛 讬讻诇讜诇 讘讛 注爪诪讜 讻讱 讻转讘 讛"专 讗讘专讛诐 讝"诇. 讜讗"转 诇诪讗讬 讚转讬专爪讜 讘讬专讜砖诇诪讬 转讬谞讞 诇专' 讬砖诪注讗诇 讚讗诪专 讘诪转谞讬转讬谉 讚爪专讬讱 诇讜诪专 讛诪讘讜专讱 讗诇讗 诇专' 注拽讬讘讗 讚讗诪专 讘专讻讜 讗转 讛' 讜转讜 诇讗 诪讗讬 讗讬讻讗 诇诪讬诪专. 讛讗 诇讗 转讬拽砖讬 诇讱 讚讗讬讛讜 诪诪讗讬 讚谞讛讬讙讬 拽讗 诪拽砖讛 诇讬讛 讚谞讛讙讬谞谉 诇诪讬诪专 讘专讻讜 讜诇讗 谞讘专讱 讜讗讬讛讜 谞诪讬 讗讛讚专 诇讬讛 讻驻讜诐 诪谞讛讙讗 讚谞讛讜讙 注诇诪讗 讻专' 讬砖诪注讗诇 讚砖诪讜讗诇 讜讚讗讬 讙讜驻讬讛 诇讗 讗诪专讛 讗诇讗 诇诪爪讜讛 诪谉 讛诪讜讘讞专 讗讘诇 诇注讬拽专 讚讬谞讗 讘专讻讜 讜谞讘专讱 砖讜讬谉:





讛诪讗讬专讬

讜讗诐 诇讗 谞讝讻专 注讚 砖驻转讞 讘讘专转 讛讟讜讘 讜讛诪讟讘 讘砖讘转 讬讜"讟 讞讜讝专 诇专讗砖 专"诇 诇专讗砖 讘专讻转 讛诪讝讜谉 讜讻谉 讛讬讗 砖讬讟转 讙讚讜诇讬 讛专讘谞讬诐 讜讛诪讞讘专讬诐, 讗讘诇 讙讚讜诇讬 讛诪驻专砖讬诐 讻转讘讜 砖讞讜讝专 诇专讗砖 讘专讻转 谞讞诪讛 砖讗祝 讛诐 讗讜诪专讬诐 砖讗讜转诐 谞住讞讗讜转 砖诇 讛专讞诪谉 讛诐 转讞谞讜谞讬诐 砖讗讞专 转驻诇讛 讜讛专讬 讗诪专讜 讘讻讬讜转讗 讘讝讛 诇砖讜诪注 转驻诇讛 讻诇 砖专讙讬诇 讘转讞谞讜谞讬诐, 讜讛讚讘专讬诐 谞专讗讬诐 讻讚注转 专讗砖讜谉 讜讘专"讞 讗祝 诇砖讟转谞讜 讗诐 驻转讞 讘讛讟讜讘 讜讛诪讟讬讘 讛讜讗讬诇 讜讗讬 讘注讬 诇讗 讗讻讬诇 讗讬谉 爪专讬讱 诇讛讞讝讬专 讻诇诇 讜诇讗 诇讛讝讻讬专讜 讗祝 讘拽爪讜专 讚讘专讬诐, 讜讞讜诇讜 砖诇 诪讜注讚 讗祝 讛讜讗 谞讚讜谉 讻专"讞 诇注谞讬谉 讝讛, 讜讗诐 谞住转驻拽 讗诐 讛讝讻讬专 讗诐 诇讗 讛讝讻讬专 讬砖 讗讜诪专 砖讗讬谞讜 讞讜讝专 讻诇诇 讜讗驻讬诇讜 讘拽爪讜专 讚讘专讬诐 讗讬谞讜 爪专讬讱 诇讛讝讻讬专, 讜讗注"驻 砖讘转驻诇讛 讞讜讝专 讗祝 讘专"讞 讛讚讬谉 谞讜转谉 讻谉 砖讛转驻诇讛 讗讬谞讜 专砖讗讬 诇驻讟讜专 注爪诪讜 诪诪谞讛 讗讘诇 讘专讻转 讛诪讝讜谉 讘专"讞 专砖讗讬 讛讜讗 诇驻讟讜专 注爪诪讜 诪诪谞讛 砖讗诐 讗讬谞讜 专讜爪讛 讗讬谞讜 讗讜讻诇 诪讛 砖讗讬谉 讻谉 讘砖讘转 讜讬"讟 讜讗注"驻 砖专"讞 讗住讜专 讘转注谞讬转 讜讻诪讜 砖讗诪专讜 注诇讬讜 讘砖谞讬 砖诇 转注谞讬转 专"讞 讚讗讜专讬讬转讗 讗驻砖专 讘驻讬专讜转:



诪讛 砖讘讬讗专谞讜 砖讬"讟 讗讬 讗驻砖专 讘诇讗 讗讻讬诇转 驻转, 砖诪讗 转砖讬讘 讜讛诇讗 讘住讜讻讛 讜诪爪讛 讗诪专讜 砖讗讬谉 讞讬讜讘 讗诇讗 诇讬诇讛 专讗砖讜谞讛 讜讗诐 讻讚讘专讬讱 讛专讬 讗讬 讗驻砖专 诇讗讻讬诇转 驻转 讘诇讗 住讜讻讛, 讗讬谉 讝讛 讻诇讜诐 砖讛专讬 讗驻砖专 讘讗讻讬诇讛 注专讗讬 诇讚讬谉 住讜讻讛 讜讘讘爪拽讜转 砖诇 注讻讜"诐 讜诪爪讛 注砖讬专讛 诇讚讬谉 诪爪讛, 讗讜 砖诪讗 讻讱 驻讬专讜砖讜 讗讬谞讬 讞讬讬讘 讗诇讗 诇讬诇讛 专讗砖讜谞讛 诪转讜专转 住讜讻讛 讜诪爪讛 讗诇讗 诪转讜专转 讬"讟, 讬砖 诪驻专砖讬诐 讘讝讜 砖砖讘转 讜讬"讟 讚讬讜 讘驻讬专讜转 讜讗注"驻 砖讗讬谉 讘讛诐 讘专讻转 讛诪讝讜谉 讗驻砖专 讘驻讬专讜转 砖诇 讝' 讛诪讬谞讬诐 砖讛谉 讘诪注讬谉 讙', 讜诇讚注转 转诇诪讜讚 讛诪注专讘 砖诪讟注讬谉 诇讛讝讻讬专 讘讛 诪注讬谉 讛诪讗讜专注 讜讘专"讞 讗讬谞讜 爪专讬讱 讗祝 诇驻讬专讜转 砖诇讗 谞讗住专 讘讜 讗诇讗 转注谞讬转 讛讘讗 诪爪讚 讗讘诇 讜爪注专, 讜讘砖讘转 诪讬讛讗 诇讚讘专讬 讛讻诇 讟注讜谉 驻转 讚注讜谞讙 讻转讬讘 讘讬讛 讜讗讬谉 注讜谞讙 讘诇讗 驻转, 讜讗祝 讘讝讜 驻专砖讜 讗讞专讜谞讬 讛专讘谞讬诐 砖住注讜讚讛 砖诇讬砖讬转 讗讬谉 爪专讬讻讛 驻转 讗诇讗 讻诇 砖讛讜讗 讘诪注讬谉 讙' 讗诇讗 砖讘诪拽讜诪讛 谞专讗讛 砖讛讬讗 爪专讬讻讛 驻转, 讜诪讻讗谉 讻转讘讜 砖讘砖讘转 砖讞诇 专"讞 讘转讜专讛 诪讞讬讝讬专讬诐 讗讜转讜 讗祝 讘砖诇 专"讞 讛讜讗讬诇 讜讞讜讝专 讞讜讝专 诇讻诇, 讜讬砖 讘讝讜 讚专讻讬诐 讗讞专讬诐 诇讞诇讜拽 讘讛诐 讗转 讛转注谞讬讜转 讗讬 讝讛 诪讜转专 讜讗讬 讝讛 讗住讜专 讜讘诪住讻转 转注谞讬转 讜讬"讟 讬转专讞讘讜 讘讛诐 讛讚讘专讬诐 讘注"讛:



诪讬 砖讛讬讛 讘讬讚讜 讘砖专 拽讚砖讬诐 拽诇讬诐 讜砖讻讞 讜讬爪讗 注诪讛 讞讜抓 诇讬专讜砖诇诐 讗诐 注讘专 爪讜驻讬诐 讛讜讗讬诇 讜注讘专 转讞讜诐 讛拽讜讚砖 砖讜专驻讜 讘诪拽讜诪讜 讜讗诐 诇讗讜 讗诐 讗讬谉 讘讜 讻讝讬转 讗讬谞讜 讟注讜谉 讻诇讜诐, 讜讗诐 讬砖 诇讜 讻讝讬转 讞讜讝专 讜砖讜专驻讜 讘讬专讜砖诇诐 讘讘讬转讜 讜讗诐 讗讬谉 诇讜 讘讬转 砖讜专驻讜 讘讘讬转 讛讘讬专讛 讜讛讜讗 讘讬转 讛讙讚讜诇 砖讘讛专 讛讘讬转 砖砖诐 砖讜专驻讬诐 驻住讜诇讬 讛诪讜拽讚砖讬诐 讜砖讜专驻讜 诪注爪讬 讛诪注专讻讛, 讜爪讜驻讬诐 讝讛 驻专砖讜 讙讚讜诇讬 讛专讘谞讬诐 砖诪拽讜诐 讛讬讛 讞讜抓 诇讬专讜砖诇诐 讜讘转讜住驻讜转 讛拽砖讜 讗"讻 讛讬讛 诇讜 诇讜诪专 讜讻诪讚转讛 诇讻诇 专讜讞, 讜驻讬' 诪拽讜诐 砖专讜讗讬谉 讗转 讬专讜砖诇讬诐 讛讗 诪砖注讘专 诪拽讜诐 专讗讬讬转讛 讗讬谉 诪讟专讬讞讬诐 讗讜转讜 讜讗驻砖专 砖诪拽讜诪讜转 讛讬讜 讘讛专讬诐 讛讛诐 住讘讬讘 诇讛 砖讛讬讜 爪讜驻讬诐 注讜诪讚讬诐 砖诐 诇专讗讜转 诪讛诐 讘讻诇 专讜讞:



讗讬住讜专 讘砖专 拽讚砖 讻讘专 讬讚注转 砖讛讜讗 讘讻讝讬转 讗讘诇 砖讬注讜专讜 诇讟讜诪讗讛 讗讜讻诇讬谉 讘讻讘讬爪讛 讘讚"讗 诇讟诪讗 讗讞专讬诐 讗讘诇 诇拽讘诇 讟讜诪讗转 讗讜讻诇讬谉 讗驻讬诇讜 讘讻诇 砖讛讜讗, 讜讬砖 讞讜诇拽讬诐 诇讜诪专 砖讗祝 讘拽讘诇转 讟讜诪讗讛 讚讜拽讗 讘讻讘讬爪讛, 讜讬砖 诪驻专砖讬诐 砖讘驻讞讜转 诪讻讘讬爪讛 讜讗祝 讘讻诇 砖讛讜讗 诪拽讘诇 讟讜诪讗讛 讗讘诇 讗讬谞讜 诪拽讘诇 讛讻砖专 诇讟讜诪讗讛 讗诇讗 讘讻讘讬爪讛 讜讻讘专 讘讬讗专谞讜 讘诪住讻转 讞讜诇讬谉 讘驻专拽 讗讜转讜 讜讗转 讘谞讜:



诇注谞讬谉 讘讬讗讜专 讝讛 砖讗诪专讜 讜讻谉 诪讬 砖讬爪讗 诪讬专讜砖诇诐 讜讻讜' 讞讜讝专 诇专讗砖 讛砖诪讜注讛 砖讗诪专讛 讛讬讛 讛讜诇讱 诇砖讞讜讟 讗转 驻住讞讜 讜谞讝讻专 砖讬砖 诇讜 讞诪抓 讘转讜讱 讘讬转讜 讗诐 讬讻讜诇 诇讞讝讜专 讜诇讘注专 讜诇讞讝讜专 诇诪爪讜转讜 讬讞讝讜专 讜讗诐 诇讗讜 讬讘讟诇 讘诇讘讜 讜注诇讬讛 讗诪专 讜讻谉 诪讬 砖讬爪讗 诪讬专讜砖诇诐 讜讻讜':



讛诪砖谞讛 讛专讘讬注讬转 讻讬爪讚 诪讝诪谞讬谉 讜讻讜', 讻讜讜谞转 讛诪砖谞讛 诇讘讗专 转讻讜谞转 讛讝诪讜谉 讛谉 讘讙' 讜讛谉 讘讬' 讛谉 讘讬转专 诪讝讛 讜讗诪专 注诇 讝讛 砖讘讙' 讗讜诪专 谞讘专讱 砖讗讻诇谞讜 讜讻讜' 讜讗诐 讛讬讛 讙' 讜讛讜讗 讻诇讜诪专 讙' 讞讜抓 诪谉 讛诪讘专讱 注讚 砖讗讬谞讜 爪专讬讱 诇讛诐 诇砖讬注讜专 讝诪讜谉 讗讜诪专 讘专讻讜 砖讗讻诇谞讜 诪砖诇讜 讜讻谉 讛讚讬谉 讘注砖专讛 诇谞讘专讱 诇讗诇讛讬谞讜 讜讘注砖专讛 讜讛讜讗 讗讜专诪 讘专讜讱 讛讜讗 讗诇讛讬谞讜, 讗讞讚 注砖专讛 讜讗讞讚 注砖专 专讘讜讗 砖讗讬谉 转讻讜谞转 讝诪讜谉 诪拽讘诇转 砖谞讜讬诪讬' 讜诇诪注诇讛, 讜驻专砖讜 讘讙诪' 讚专讬砖讗 专' 注拽讬讘讗 讜诪讛 砖讗诪专 讗讞专 讻谉 讘拽' 讗讜诪专 诇讛' 讗诇讛讬谞讜 讜讘讗诇祝 讗讜诪专 诇讛' 讗诇讛讬谞讜 讗诇讛讬 讬砖专讗诇 讜讘专讘讜讗 诪讜住讬祝 讘讛 讬讜砖讘 讛讻专讜讘讬诐 专' 讬讜住讬 讛讙诇讬诇讬 讛讬讗, 讜讛讜讗 砖讗讜诪专 诇驻讬 专讜讘 讛拽讛诇 讛谉 诪讘专讻讬诐, 讻诇讜诪专 砖讛转讻讜谞讛 诪拽讘诇转 砖谞讜讬 诪讬' 诇拽' 讜诪拽' 诇讗诇祝 讜诪讗诇祝 诇专讘讜讗, 讜讛砖讬讘讜 专' 注拽讬讘讗 诪讛 诪爪讬谞讜 讘讘讬转 讛讻谞住转 讚讗讞讚 诪专讜讘讬诐 讜讗讞讚 诪讜注讟讬诐 讗讜诪专 讘拽专讬讗转 住驻专 转讜专讛 讘专讻讜 讗转 讛' 讜讗讬谞讜 诪砖转谞讛 诇诪讗讛 讜讗诇祝 讜专讘讜讗 讗祝 讘讝诪讜谉 讻谉 讜诪讙' 诇讬' 诪讜讚讛 诇讜 砖诪讜住讬祝 讘讜 讜讗讜诪专 谞讘专讱 诇讗诇拽讬谞讜 讜讻谉 诇注讜诇诐:



诪讚专讱 讛讚拽讚讜拽 讻转讘讜 专讘讬' 砖讗讬谉 诇讜诪专 谞讘专讱 诇讗诇拽讬谞讜 专"诇 砖讗讬谉 诇砖讜谉 讘专讻讛 谞拽砖专转 讘讗讜转 讛诇诪讚 讗诇讗 砖讬讗诪专 谞讘专讱 讗诇拽讬谞讜 讻讚讻转讬讘 讗讘专讱 讗转 讛' 讜讙讜', 讜谞注转拽讜 诪诪讞诇讜拽转 讝讛 诇诪讞诇讜拽转 拽专讬讗讛 讘住驻专 转讜专讛 砖专' 注拽讬讘讗 讗讜诪专 讘专讻讜 讗转 讛' 讜专' 讬砖诪注讗诇 讗讜诪专 讘专讻讜 讗转 讛' 讛诪讘讜专讱 讜讛诇讻讛 讻专' 注拽讬讘讗 讘讝诪讜谉 砖讗讬谉 诇讜 诇讛讜爪讬讗 注爪诪讜 诪谉 讛讻诇诇, 讜讻专' 讬砖诪注讗诇 讘拽专讬讗转 住驻专 转讜专讛, 讗诇讗 砖讗祝 讘讝诪讜谉 讗讬谉 讛诇讻讛 讻专' 注拽讬讘讗 诪讻诇 讜讻诇 砖讗祝 讘讬' 讜讛讜讗 讗讜诪专 谞讘专讱 讜诇讗 讘专讻讜:



谞诪爪讗 讻诇诇 讛讚讘专讬诐 砖谞注谞讬谉 讝诪讜谉 诪讙' 注讚 讬' 讗讜诪专 谞讘专讱 砖讗讻诇谞讜 诪砖诇讜 讜讛诐 注讜谞讬诐 讘专讜讱 讗诇拽讬谞讜 砖讗讻诇谞讜 诪砖诇讜 讜讘讟讜讘讜 讞讬讬谞讜, 讜讛拽讜专讗 讘转讜专讛 讗讜诪专 讘专讻讜 讗转 讛' 讛诪讘讜专讱 讜砖讗诇讜 讘转诇诪讜讚 讛诪注专讘 讜讛专讬 注讻砖讬讜 诪讜爪讬讗 注爪诪讜 诪谉 讛讻诇诇, 讜讛砖讬讘 诪讻讬讜谉 砖讛讜讗 讗讜诪专 讛诪讘讜专讱 诇讗 讛讜爪讬讗 注爪诪讜 诪谉 讛讻诇诇, 讝讛讜 驻讬专讜砖 讛诪砖谞讛, 讜驻住拽 砖诇讛 讜诪讛 砖讘讗 讘讙诪' 注诇 讝讛 讛讜讗 砖讗诐 讗诪专 讘专讻讜 讘讙' 讜讛讜讗 讗讜专 讘注砖专讛 讜讛讜讗 讗注"驻 砖诇讗 讻转拽讜谉 讞讻诪讬诐 注砖讛 讗讬谉 诪讞讝讬专讬谉 讗讜转讜, 讜讛讜讗 砖讗诪专讜 讜讛谞拽讚讬谉 (专"诇 诪讚拽讚拽讬诐 讘讬讜转专) 转讜驻住讬诐 讗讜转讜 讘讻讱 讜诪"诪 讗讬谉 诪讞讝讬专讬谉 讗讜转讜:





转讜住驻讜转 专讗"砖

讗讘诇 驻转讞 讘讛讟讜讘 讜讛诪讟讬讘 讞讜讝专 诇专讗砖. 讜讻讗谉 讗讬谉 注拽讬专转 讛专讙诇 讗讞专 讗诇讗 住讬诇讜拽 住讚专 讛讘专讻讜转 讚讗讜专讬讬转讗 讛讜讬 讻诪讜 讛驻住拽讛, 讜讬"诪 讻讬讜谉 讚注讚讬讬谉 诇讗 住讬讬诐 讛讟讜讘 讜讛诪讟讬讘 讗讬谉 爪专讬讱 诇讞讝讜专 [诇专讗砖] 讘专讻转 讛诪讝讜谉 讚诇讗 讙专注 讘专讻转 讛讟讜讘 讜讛诪讟讬讘 诪诪讬 砖专讙讬诇 诇讜诪专 转讞谞讜谞讬诐 诇讗讞专 转驻诇转讜 砖讗诐 讟注讛 讜诇讗 讗诪专 砖诇 专"讞 讘注讘讜讚讛 讻诇 讝诪谉 砖诇讗 住讬讬诐 诇讜诪专 转讞谞讜谞讬诐 讗讬谉 爪专讬讱 诇讞讝讜专 讻诇 讛转驻诇讛 讛讻讗 谞诪讬 讻诇 讝诪谉 砖诇讗 住讬讬诐 讘专讻转 讛讟讜讘 讜讛诪讟讬讘 讗讬谞讜 爪专讬讱 诇讞讝讜专 诇讘专讻转 讛讝谉 讗诇讗 讞讜讝专 诇转讞诇转 讘讜谞讛 讬专讜砖诇讬诐, 讜诇讗 诪住转讘专 诇讬 讚砖讗谞讬 讛转诐 讚砖诇砖 讗讞专讜谞讜转 讻讘专讻讛 讗讞转 砖讛专讬 讗诐 讟注讛 讜诇讗 讛讝讻讬专 讘砖讬诐 砖诇讜诐 讘住驻专 讞讬讬诐 讘注砖专讛 讬诪讬诐 砖讘讬谉 专"讛 诇讬讜诐 讛讻驻讜专讬诐 讜讻谉 讜讻转讜讘 诇讞讬讬诐 讘诪讜讚讬诐 诇讚讘专讬 专"讬 讚讻转讘 讚诪讞讝讬专讬谉 讗讜转讜 讗讬谞讜 讞讜讝专 诇讗讜转讛 讘专讻讛 砖讚讬诇讙 讘讛 讗诇讗 诇转讞诇转 专爪讛 讚讛谞讱 讙' 讞砖讜讘讜转 讘专讻讛 讗讞转 诇注谞讬谉 讚讬诇讜讙 讜讻谉 讘专讻转 讛诪讝讜谉 讞砖讜讘讜转 讻诇诐 讻讘专讻讛 讗讞转 讜爪专讬讱 诇讞讝讜专 诇专讗砖:



讚讗讬 讘注讬 讗讻讬诇 讜讗讬 讘注讬 诇讗 讗讻讬诇. 诇讗讜 诪砖讜诐 讚诪讜转专 诇讛转注谞讜转 讘专"讞 讻讚讗诪专讬谞谉 驻"拽 (讚专"讛) [讚转注谞讬转 讚祝 讬'] 讜讘诪讙诇转 转注谞讬转 讚讗住讜专 诇讛转注谞讜转 讗诇讗 讛"拽 讗讬 讘注讬 诇讗 讗讻讬诇 讚讘专 砖爪专讬讱 讘专讻转 讛诪讝讜谉 砖讗驻砖专 砖讬讗讻诇 驻讬专讜转 讗讜 讬专拽讜转 专拽 砖诇讗 讬转注谞讛:



砖讘转讜转 讜讬诪讬诐 讟讜讘讬诐 讚诇讗 住讙讬讗 诇讬讛 讚诇讗 讗讻讬诇. 诪砖诪注 讛讻讗 讚讘讬"讟 诇讗 住讙讬 讘诇讗 驻转 讚讘专 砖爪专讬讱 讗讞专讬讜 讘专讻转 讛诪讝讜谉 讜拽砖讛 讚讘驻"拽 讚住讜讻讛 [讚祝 讻"讝.] 拽讗诪专 讙讘讬 诪转谞讬转讬谉 讚拽讗诪专 专' 讗诇讬注讝专 讬"讚 住注讜讚讜转 讞讬讬讘 讗讚诐 诇讗讻讜诇 讘住讜讻讛 讜讟注诪讗, 讚专' 讗诇讬注讝专 讚讻转讬讘 转砖讘讜 讻注讬谉 转讚讜专讜 诪讛 讚讬专讛 讗讞转 讘讬讜诐 讜讗讞转 讘诇讬诇讛 讗祝 住讜讻讛 讜专讘谞谉 讚讗诪专讬 讗讬谉 诇讚讘专 拽爪讘讛 住讘专讬 讻讚讬专讛 诪讛 讚讬专讛 讗讬 讘注讬 讗讻讬诇 讜讗讬 讘注讬 诇讗 讗讻讬诇 讗祝 住讜讻讛 讗讬 讘注讬 讗讻讬诇 讗讬 讘注讬 诇讗 讗讻讬诇 (讜注讜讚) [讜注"讻] 讛讬讬谞讜 讚诇讗 讗讻讬诇 驻转 讻诇诇 讚讗讬 讗讻讬诇 驻转 讞讬讬讘 诇讗讻讜诇 讘住讜讻讛, 讛讬诇讻讱 谞专讗讛 讛讗 讚拽讗诪专 讛讻讗 讬诪讬诐 讟讜讘讬诐 讚诇讗 住讙讬讗 讚诇讗 讗讻讬诇 讛讬讬谞讜 讚讜拽讗 讘诇讬诇 讬"讟 讛专讗砖讜谉 砖诇 驻住讞 讜讘诇讬诇 讬"讟 讛专讗砖讜谉 砖诇 讞讙 讜讛讗 讚讗诪专讬谞谉 讘驻"讘 讚讘讬爪讛 [讚祝 讟"讜:] 讜讘驻' 讗诇讜 讚讘专讬诐 讘驻住讞讬诐 [讚祝 住"讞:] 讙讘讬 讬"讟 讞诇拽讛讜 讞爪讬讜 诇讗讻讬诇讛 讜砖转讬讛 讜讞爪讬讜 诇讘讬转 讛诪讚专砖 讚讘专讬 专' 讬讛讜砖注 讗驻砖专 讘讘砖专 讜驻讬专讬 讚讗讬谉 讘讛诐 讘专讻转 讛诪讝讜谉, 讜诪讬讛讜 拽砖讛 讚诪砖诪注 讬诪讬诐 讟讜讘讬诐 讚讜诪讬讗 讚专"讞 讜专"讞 讚讜拽讗 讘讬讜诐 讚讗诇讜 讘诇讬诇讛 讗驻讬诇讜 讘转驻诇讛 讗讬谉 诪讞讝讬专讬谉 讚讗讬谉 诪拽讚砖讬谉 讗转 讛讞讚砖 讘诇讬诇讛, 讛讬诇讻讱 谞专讗讛 诇专讘讬谞讜 讬讛讜讚讛 讚讞讬讬讘 讗讚诐 诇讗讻讜诇 驻转 讘讬"讟 诪砖讜诐 砖诪讞讛 讻讚讗诪专讬谞谉 讞诇拽讛讜 讞爪讬讜 诇讗讻讬诇讛 讜注讬拽专 讛讗讻讬诇讛 讛讜讗 诇讞诐, 讜讛讗 讚拽讗诪专 讘住讜讻讛 诪讻讗谉 讜讗讬诇讱 专砖讜转 讚讗讬 讘注讬 诇讗 讗讻讬诇 讛"拽 专砖讜转 诪砖讜诐 住讜讻讛 讗讘诇 诇注讜诇诐 讞讜讘讛 讛讜讗 诇砖诐 砖诪讞转 讬"讟, 讜转讬诪讗 讛讗 讘讛讗 转诇讬讗 讚讻讬讜谉 砖讛讜讗 讗讜讻诇 爪专讬讱 砖讬讗讻诇 讘住讜讻讛, 讜讬"诇 讚诪砖讻讞转 诇讛 讻讙讜谉 砖讛讜讗 诪爪讟注专 诪驻谞讬 讬专讬讚转 讙砖诪讬诐 讜讗讬谞讜 讞讬讬讘 诇讗讻讜诇 讘住讜讻讛 讗讘诇 讞讜抓 诇住讜讻讛 讞讬讬讘 诇讗讻讜诇 诪砖讜诐 砖诪讞转 讬"讟 讜讚讜拽讗 诪诇讬诇讛 专讗砖讜谞讛 讜讗讬诇讱 专砖讜转 讗讘诇 讘诇讬诇讛 专讗砖讜谞讛 讘讻诇 注谞讬谉 讞讜讘讛 讜讗驻讬诇讜 讬讜专讚讬谉 讙砖诪讬诐 讞讬讬讘 诇讗讻讜诇 讻讝讬转 讘住讜讻讛 讚讬诇驻讬谞谉 诪讞讙 讛诪爪讜转:



注讚 讻诪讛 诪讝诪谞讬谉. 讛"讛 讘专讻转 讛诪讝讜谉 讘诇讗 讝讬诪讜谉 讗诇讗 专讘讜转讗 讗砖诪注讬谞谉 讚讗驻讬诇讜 注讚 讻讝讬转 诪讝诪谞讬谉:



讗诐 注讘专 爪讜驻讬诐. 驻专砖"讬 诪拽讜诐 讛讜讗 [砖砖诪讜 爪讜驻讬诐] 砖专讜讗讬诐 诪诪谞讜 讘讛诪"拽, 讜诇讗 谞讛讬专讗 讚讗"讻 讛讜讛 诇讬讛 诇诪讬诪专 讜讻诪讚转讛 诇讻诇 专讜讞 讻讚讗诪专讬' 讘驻' 诪讬 砖讛讬' 讟诪讗 [讚祝 爪"讙:] 讗讬 讝讜 讛讬讗 讚专讱 专讞讜拽讛 诪谉 讛诪讜讚讬注讬诐 讜诇讞讜抓 讜讻诪讚转讛 诇讻诇 专讜讞, 讛讬诇讻讱 谞专讗讛 讚爪讜驻讬诐 讗讬谞讜 砖诐 诪拽讜诐 讗诇讗 砖诐 讻诇诇讬 讘讻诇 诪拽讜诐 砖讬讜讻诇 诇专讗讜转 讘讬转 讛诪拽讚砖 诪砖诐 讻讚讗诪专讬谞谉 讘转讜住驻转讗 讗讬讝讛讜 爪讜驻讬诐 讛专讜讗讛 讜讗讬谞讜 诪驻住讬拽 讜讘转讜住驻转讗 讚住讜讟讛 转谞讬讗 讙讘讬 诪注专讻讬 讛诪诇讞诪讛 讛爪讜驻讬诐 讜驻讬' 讘讻"诪 砖讬讜讻诇 诇专讗讜转 诪诇讞诪讛 诪砖诐:



讜砖讜专驻讜 诇驻谞讬 讛讘讬专讛. 诇讗讜 诪砖讜诐 讚讻诇 砖驻住讜诇讜 讘拽讚砖 讘讗砖 转砖专祝, 讜讗诪专讬谞谉 讘驻' 讻诇 砖注讛 砖爪专讬讱 诇砖讜专驻讜 讘注讝专讛 讚讗"讻 讗驻讬诇讜 讗诐 注讘专 爪讜驻讬诐 谞诪讬 讻讬讜谉 讚诪讚讗讜专讬讬转讗 讛讜讗 讜注讜讚 讚讚讜拽讗 讘拽讚砖讬 拽讚砖讬诐 讜讘讗讬诪讜专讬 拽讚砖讬诐 拽诇讬诐 讛讜讗 讚讗诪专讬谞谉 讛讻讬 讻讚讗讬转讗 讘驻专拽 讻诇 砖注讛 讗诇讗 诪讚专讘谞谉 讛讞诪讬专讜 讘拽讚砖讬诐 拽诇讬诐 讗讟讜 拽讚砖讬 拽讚砖讬诐 讜讻讬 注讘专 爪讜驻讬诐 诇讗 讗讟专讞讜讛讜 专讘谞谉 诇讞讝讜专:



专' 诪讗讬专 住讘专 讜讗讻诇转 讝讜 讗讻讬诇讛 讜讘讻讝讬转. 谞专讗讛 [讚讛谞讬 拽专讗讬 讗住诪讻转讗 讘注诇诪讗 谞讬谞讛讜] 诪讚讗诪专讬' 讘驻' 诪讬 砖诪转讜 [讚祝 讻':] 讜讛诐 诪讚拽讚拽讬谉 讘注爪诪谉 注讚 讻讝讬转 讜注讚 讻讘讬爪讛 砖"诪 砖讬注讜专讗 讚专讘谞谉 讜拽专讗 讗住诪讻转' 讘注诇诪讗 讛讜讗, 讜讗诪专讬' 谞诪讬 讘驻"讘 [讚祝 讻':] 讻讙讜谉 讚讗讻诇 砖讬注讜专讗 讚专讘谞谉 讚讗转讬 讚专讘谞谉 讜诪驻讬拽 讚专讘谞谉 讜驻专砖"讬 砖诇讗 讗讻诇 讗诇讗 讻讝讬转, 讜讗诪专讬谞谉 谞诪讬 讘驻' 讘' 讚住讜讻讛 讚专' 爪讚讜拽 讗讻诇 驻讞讜转 诪讻讘讬爪讛 讜诇讗 讘专讱 讜讛"讛 驻讞讜转 诪讻讝讬转 诇专"诪 讜讗讬 讻讝讬转 讗讜 讻讘讬爪讛 讛讜讬 诪谉 讛转讜专讛 讜驻讞讜转 诪砖讬注讜专 讝讛 讗讬谉 爪专讬讱 诇讘专讱 讻讚讞讝讬谞谉 讘注讜讘讚讗 讚专' 爪讚讜拽 讗"讻 讘诪讗讬 诪砖讻讞转 诇讛 讛讗 讚讗诪专讬谞谉 讘驻' 诪讬 砖诪转讜 讚讗讻诇 砖讬注讜专讗 讚专讘谞谉 讚讞讬讬讘 诇讘专讱 诪讚专讘谞谉, 讜讛讗 讚讗诪专讬' 诇注讬诇 [讚祝 诪"讞] 讜诇讛讜爪讬讗 讗讞专讬诐 讬讚讬 讞讜讘转谉 注讚 砖讬讗讻诇 讻讝讬转 讚讙谉 诇讗讜 诪砖讜诐 讚讻讝讬转 讛讜讬 砖讬注讜专讗 讚讗讜专讬讬转讗 讚讗驻讬诇讜 诇讗 讗讻诇 讻诇诇 讛讬' 讬讻讜诇 诇讛讜爪讬讗 诪谉 讛转讜专讛 讻讚驻讬' 诇注讬诇 讘注讜讘讚讗 讚砖诪注讜谉 讘谉 砖讟讞, 讜谞专讗讛 讚讛诇讻讛 讻专"诪 讚讗诪专] 讘讻讝讬转 讗注"讙 讚拽讬讬"诇 讚专"诪 讜专' 讬讛讜讚讛 讛诇' 讻专"讬 讛讻讗 拽诐 诇讬讛 专' 讬讜讞谞谉 讘砖讬讟转讬讛 讚讗讻诇 讻讝讬转 诪诇讬讞 讜讘专讱 注诇讬讜 转讞诇讛 讜住讜祝 讜讗诪专讬' 诇注讬诇 谞诪讬 讗讬谞讜 诪讜爪讬讗 讗讞专讬诐 讬讚讬 讞讜讘转谉 注讚 砖讬讗讻诇 讻讝讬转 讚讙谉 (讜注讜讚] 专' 讬讜讞谞谉 谞诪讬 讗诪专 诪讜讞诇驻转 讛砖讬讟讛, 讜讻谉 驻住拽讜 专"讞 讜讛"讙 讜砖讗诇转讜转 讚专讘 讗讞讗讬 驻专砖转 讜讛讬讛 注拽讘 讚讛诇讻讛 讻专"诪 讚讗诪专 讻讝讬转 讗注"讙 讚诇注谞讬谉 讬讛"讻 [讘注讬谞谉] 讻讻讜转讘转 讛讬讬谞讜 讟注诪讗 诪砖讜诐 讬转讜讘讬 讚注转讗, 讜讻谉 诇注谞讬谉 砖转讬讛 谞专讗讛 砖爪专讬讱 诇讘专讱 注诇 讛讬讬谉 诇讗讞专讬讜 讗驻讬诇讜 砖转讛 驻讞讜转 诪诪诇讗 诇讜讙诪讬讜 讗注"讙 讚诇注谞讬谉 讬讛"讻 讘注讬谞谉 诪诇讗 诇讜讙诪讬讜 诇注谞讬谉 讘专讻转 讛讬讬谉 诇讗 讘注讬谞谉 讻讜诇讬 讛讗讬 讻诪讜 砖讞诇拽转讬 诇注谞讬谉 讗讻讬诇讛, 讜讙诐 诇注谞讬谉 拽讬讚讜砖 讗诪专讬' 讘驻' 注专讘讬 驻住讞讬诐 [讚祝 拽"讞 讚讘讘爪讬专 诪专讘讬注讬转 住讙讬讗, 讜讚讜拽讗 讘讘专讻讛 讗讞专讜谞讛 讘注讬 砖讬注讜专讗 讗讘诇 讘专讻讛 专讗砖讜谞讛 讗驻讬诇讜 讻诇 讚讛讜 讚讗住讜专 诇讬讛谞讜转 讘注讜诇诐 讛讝讛 讘诇讗 讘专讻讛 讜诇注讬诇 讘驻' 讻讬爪讚 诪讘专讻讬谉 讻转讘转讬讜:



讘砖诇砖讛 讗讜诪专 谞讘专讱. 讜讗"讗 诇讜诪专 讘专讻讜 诪砖讜诐 讚讛讜讬 诪砖诪注 砖讬讻讜诇讬谉 诇讝诪谉 讗驻讬诇讜 讘砖谞讬诐 讗注"讙 讚讻转讬讘 拽专讗 讙讚诇讜 诇讛' 讻讬讜谉 讚讻转讬讘 讗转讬 讛讜讬 讻诪讜 谞讘专讱 讛"专 讬讜住祝:



谞讘专讱 讗诇讛讬谞讜. 讜诇讗 讙专住讬' 诇讗诇讛讬谞讜 讘诇诪"讚 讚讙讘讬 砖讬专 讜讛讜讚讗讛 讻转讬讘 讘诇诪"讚 讻诪讜 砖讬专讜 诇讛' 讛讜讚讜 诇讛' 讜讻谉 讙讚诇讜 诇讛' 讗讘诇 讙讘讬 讘专讻讛 诇讗 诪爪讬谞讜 讘讝讛 讛诇砖讜谉 讜讛讻讬 讗讬转讗 讘住讚专 专讘 注诪专诐:



讗诪专 砖诪讜讗诇 (诇注讜诇诐) 讗诇 讬讜爪讬讗 讗讚诐 [讗转] 注爪诪讜 诪谉 讛讻诇诇. 讬专讜砖诇诪讬 讗诪专 砖诪讜讗诇 讗讬谉 诪讜爪讬讗 讗讚诐 注爪诪讜 诪谉 讛讻诇诇 诪转讬讘讬 讛专讬 讘专讻转 讛转讜专讛 讛讜讗 讗讜诪专 讘专讻讜 讗"专 讗讘讬谉 诪讻讬讜谉 砖讗讜诪专 讛诪讘讜专讱 讗讬谞讜 诪讜爪讬讗 注爪诪讜 诪谉 讛讻诇诇, 讜讛"专 讬讛讜讚讛 讘专爪讜诇谞讬 讻转讘 讘砖诐 专讘 住注讚讬讛 讙讗讜谉 砖讛注讜诇讛 诇住"转 讗讞专 砖讗诪专 讘专讻讜 讜讛砖讜诪注讬诐 讗讜诪专讬诐 讘专讜讱 讛' 讛诪讘讜专讱 诇注讜诇诐 讜注讚 讙诐 讛讜讗 讬砖 诇讜 诇讞讝讜专 讜诇讜诪专 讘专讜讱 [讛'] 讛诪讘讜专讱 讚讻讬 讛讬讻讬 讚讗诪专讬谞谉 诇注讬诇 砖讛诪讘专讱 讘专讻转 讛诪讝讜谉 讞讜讝专 诇诪拽讜诐 砖驻住拽 讜讗讜诪专 讘专讜讱 砖讗讻诇谞讜 诪砖诇讜 讜讘讟讜讘讜 讞讬讬谞讜 讻诪讜 砖讗诪专讜 讛讗讞专讬诐 讛"讛 谞诪讬 讛讻讗 讞讜讝专 讜讗讜诪专 诪讛 砖讗诪专讜 讛讗讞专讬诐 讜讗注"驻 砖讗诪专 讛诪讘讜专讱 讜诇讗 讛讜爪讬讗 注爪诪讜 诪谉 讛讻诇诇 讛"谞 讛诪讘专讱 讻砖讗讜诪专 谞讘专讱 讗讬谞讜 诪讜爪讬讗 注爪诪讜 诪谉 讛讻诇诇 讜讗驻"讛 讞讜讝专 讜讗讜诪专 讘专讜讱 砖讗讻诇谞讜 诪砖诇讜:



转谞谉 讘砖诇砖讛 讜讛讜讗 讗讜诪专 讘专讻讜. 拽住"讚 讛砖转讗 讚讘专讻讜 注讚讬祝 讚讘专讻讜 讛讬讬谞讜 爪讬讜讜讬 诇讘专讱 讗转 讛砖诐 讗讘诇 谞讘专讱 讗讬谞讜 讗诇讗 谞讟讬诇转 专砖讜转:





诪讛专砖"讗 - 讞讬讚讜砖讬 讛诇讻讜转

讘讚"讛 讗诐 注讘专 讻讜' 砖砖诪讜 爪讜驻讬诐 讜诇"谞 讚讗"讻 讛诇"诇 讜讻诪讚转讜 讻讜' 讻爪"诇:


讘讚"讛 专"诪 住讘专 讻讜' 讚诇驻讬 诪讛 砖诪讞诇讬祝 专' 讬讜讞谞谉 拽讗诪专 专"讬 讘讻讝讬转 讻讜' 注讻"诇 拽"拽 诪讛讬讻讗 驻住讬拽讗 诇讛讜 讚诪讜讞诇驻转 讛砖讬讟讛 讛讬讬谞讜 讛讱 讚讛讻讗 诇注谞讬谉 讝讬诪讜谉 讜讗讬诪讗 讚讛讱 讚讛转诐 讜讻谉 诪讬 砖讬爪讗 诪讬专讜砖诇讬诐 讻讜' 讛讜讗 诪讞诇讬祝 讜讚讜"拽:





诪讛专砖"讗 - 讞讬讚讜砖讬 讗讙讚讜转

注"讘 讗讞讚  注砖专讛 讜讗讞讚 注砖专讛 专讘讜讗 讻讜'. 讻讘专 讬讚注转 讻讬 讻诇 讛注砖讬专讬讜转 拽讜讚砖 讜讛讜讗 诪拽讜专 讜转讻诇讬转 诇讻诇 讛诪住驻专讬诐 讜讘诪注诇讛 讛讗' 讚讛讬讬谞讜 驻"讗 注砖专讛 讜讛注砖专讬诐 讛讜讗 诪注诇转 讛讘' 讘"驻 注砖专讛 讜讻谉 讻讜诇诐 注讚 诪讗讛 砖拽讜谞讛 诇讜 砖诐 讗讞专 砖讛讜讗 讞讜讝专 诇诪注诇转 讛讗' 讜讛讜讗 讻讬 驻"讗 诪讗讛 讛讜讗 讬"驻 注砖专讛 讜讛讘' 诪讗讜转 讛讜讗 诪注诇转 讛讘' 讜讛讻' 讜讻谉 讻诇诐 注讚 讗诇祝 砖讛讜讗 讞讜讝专 诇诪注诇转 讛讗' 讜讛讬讜"讚 讜讛拽' 讻讬 驻"讗 讗诇祝 讛讜讗 注砖专讛 诪讗讜转 讜讘讚诪讬讜谉 讛讝讛 讘专讘讜讗 讗讞讚 砖讛讜讗 注砖专讛 驻注诪讬诐 讗诇祝 讜讛砖转讗 诇转"拽 讚讛讬讬谞讜 专注"拽 住"诇 讻讬讜谉 讚讛注砖专讛 讛讜讗 讛诪拽讜专 诇讻诇 讛诪住驻专讬诐 讗讬谉 讞讬诇讜拽 讘讬谉 注砖专讛 讜讘讬谉 注砖专讛 专讘讜讗 砖讬"诇 谞讘专讱 讗诇讛讬谞讜 砖讛讜讗 诇诪注诇讛 诪讻诇 注砖专 拽讚讜砖讜转 讜专"讬 讛讙诇讬诇讬 讬诇讬祝 诪拽专讗 诪讚讻转讬讘 讘诪拽讛诇讜转 讘专讻讜 讘诇砖讜谉 专讘讬诐 讜诇讗 讻转讬讘 讘拽讛诇 讘专讻讜 讜讙讜' 讚讻诇 讘讬 注砖专讛 砖讻讬谞转讗 砖专讬讗 讜拽讛诇 讜注讚讛 诪拽专讬 讗诇讗 诇诇诪讚讱 讚诇驻讬 专讜讘 讛拽讛诇 诪讘专讻讬诐 讚讛讬讬谞讜 诇驻讬 诪讛 砖谞转讜住祝 讛注砖讬专讬讜转 讜拽讜谞讛 诇讜 砖诐 讞讚砖 讚讛讬讬谞讜 诪讗讛 讜讗诇祝 讜专讘讜讗 砖讛诐 讻诇诐 讻讞 诪住驻专 讛注砖专讛 讻诪"砖 注讬"讝 谞转讜住祝 讘讜 拽讚讜砖讛 诇讛讜住讬祝 讘讚讘专 砖讘拽讚讜砖讛 讻讚诪住讬拽 讘拽' 谞讘专讱 讛' 讗诇讛讬谞讜 讻讜' 讜讻谉 讻诇诐 讜讬砖 诇讚拽讚拽 讚驻诇讬讙讬 讛谞讬 转谞讗讬 讘讘专讻讜 砖讘讘专讻转 讛诪讝讜谉 讜诇讗 驻诇讬讙讬 讘讘专讻讜 讜讘拽讚讜砖讛 砖讘讘讛讻"谞 讜拽专讗 讚讘诪拽讛诇讜转 讘专讻讜 讜讙讜' 讗讬谞讜 诪驻讜专砖 讚讗讬讬专讬 讘讘讛"诪 讜讬"诇 讚驻诇讬讙讬 讘讘讛"诪 砖讛讬讗 讘专讻讛 讛诪驻讜专砖转 讘转讜专讛 讜讗讻诇转 讜砖讘注转 讜讘专讻转 讜讘讛讻讬 讗讬讬专讬 讜讚讗讬 拽专讗:





专砖"砖

讙诪专讗 讗"诇 专讘 讗讬讚讬 讘专 讗讘讬谉 诇专"注 诪"砖 讻讜'. 讻爪"诇:



砖诐 讗讻讬诇讛 砖讬砖 讘讛 砖讘讬注讛 讜讗讬讝讜 讝讜 讻讘讬爪讛. 诇"讬 讗讬讝讜 砖讘讬注讛 讬砖 讘讻讘讬爪讛. 讜诇讻讗讜专讛 讛谞诇"驻 讚讛讻讬 讗住诪讻讜讛 讚讗诪专讬谞谉 讘砖讘转 (拽"诪 讘') 讘专 讘"专 讚诇讗 谞驻讬砖讗 诇讬讛 专讬驻转讗 诇讗 诇讬讘爪注 讘爪讜注 讜注"砖 讘驻讬专砖"讬 讜讘诪砖"讻 砖诐 讘住"讚. 讜讘讬讜诪讗 讗诪专讬谞谉 讗讬谉 讘讛"讘 诪讞讝讬拽 讬讜转专 诪讻讘讬爪讛 讜讬讛讬讛 驻讬' 讛讻转讜讘 (诇驻讬 讛讗住诪讻转讗) 讜讗讻诇转 (砖讬注讜专) 讜砖讘注转 (讻诪讜转 讗讻讬诇讛 讘讘"讗 讻讚讬 诇砖讘讜注) 讜讛讜讗 诪诇讗 讘讬转 讛讘诇讬注讛. 讜讘砖讘讜诇讬 讛诇拽讟 讘住讬' 诪' 专讗讬转讬 讚拽专讬 诇讘讬爪讛 砖讘讬注转 讙专讜谉 讜谞专讗讛 讚专"诇 砖讛讙专讜谉 诪诇讗 讜砖讘注 注讬' 住讜讻讛 (诪"讟 讘') 讜讘驻讬专砖"讬 砖诐 讚"讛 驻讜拽拽讬谉. 讗讜诇诐 注讜诪讚 诇谞讙讚讬谞讜 讛讗 讚讗诪专讬' 讘讬讜诪讗 (注"讟 讘') 讛砖转讗 讻讘讬爪讛 砖讘讜注讬 诪砖讘注讗 讚注转讗 诇讗 诪讬转讘讗. 讜爪"诇 讚拽讬"诇 诇专讘谞谉 讚讻讘讬爪讛 诪砖讘讬注 拽爪转. 讜讻谉 诪爪讬谞讜 讘住讜讻讛 (讻"讜 讗') 讻讚讟注讬诐 讘讘"专 讜注讬讬诇 诇讻诇讛 讜讛讜讗 讻讘讬爪讛 讻讚诪讜讻讞 砖诐 (专"讚 讻"讝) 讜讘驻专砖"讬 讗诇诪讗 讚诪砖讘注 拽爪转:



讘诪砖谞讛 讗讞讚 注砖专讛 讜讗讞讚 注砖专讛 专讘讜讗. 讘砖谞"讗 驻讬' 讚专"诇 讚砖讜讬诐 诇注谞讬谉 讝讛 讚诪讝诪谞讬谉 讘砖诐 专拽 讛讞讬诇讜拽 讛讜讗 讘诪讗讛 讻讜'. 诇讻讗讜专讛 驻讬' 谞讙讚 讛讙诪专讗 讚诪讜拽讬 讛讗 专讬讛"讙 讛讗 专"注 讜注讬' 驻"讛 讚谞讝讬专 诪"讛 讘转讜讬"讟:



[专砖"讬 讚"讛 诇驻谞讬 讛讘讬专讛. 诪拽讜诐 讻讜' 砖砖讜专驻讬谉 驻住讜诇讬 拽讚砖讬诐 拽诇讬诐 讻讚讗诪专讬' 讘讝讘讞讬诐 讻讜'. 砖诐 诇讬转讗 驻住讜诇讬 拽讚砖讬诐 拽诇讬诐] :



砖诐 讚"讛 讗' 注砖专讛 讛讗 拽转谞讬 住讬驻讗 讘诪讗讛 讛讜讗 讗讜诪专 讻讜'. 讻爪"诇:



转讜住' 讚"讛 讗讬 讘注讬讗. 讜讛讗 讛讜讬 专"讞 讻讜' 讘诪讙"转. 讜讻"讻 讘转注谞讬转 (讬"讘 讗') 住讚"讛 讜讗诐. 讜诇讻讗讜专讛 转诪讜讛 讚讛讗 专"讞 讛讜讛 诪讛"转 讻讚讗讬转讗 讘专"讛 (专"讚 讬"讟) 讜讗讜诇讬 诪驻专砖讬诐 讚讛讗 讚讗诪专 砖诐 专"讞 讚讗讜专讬讬转讗 专"诇 讚讛讜讛 诪讜注讚 诪讛"转 (讜讻诪"拽 讘驻讬专砖"讬) 讗讘诇 讛转注谞讬转 讘讜 讗讬谞讜 诪讛"转. 讜注讬' 讘砖讜"注 讗讜"讞 住"住 转拽"注 讘诪"讗 讜讘讛讙专"讗 讝"诇:



转讜住' 讚"讛 谞讘专讱. 讗讘诇 讙讘讬 讘专讻讛 诇讗 诪爪讬谞讜 讝讛 讛诇砖讜谉. 讛诪讚拽讚拽讬诐 讻转讘讜 讘专讱 讘驻讬注诇 谞拽砖专 诇专讜讘 注诐 讗转 讜讙诐 注诐 诇诪"讚 (讚讛"讗 讻"讟, 谞讞诪讬讛 讬"讗) 讜爪"注:





讛讙讛讜转 讬注讘"抓

讗讻讬诇讛 砖讬砖 讘讛 砖讘讬注讛 讻讜'. 谞"讘 讚砖讬注专讜 讞讻诪讬诐 讘讬转 讛讘诇讬注讛 诪讞讝讬拽 讘讬爪转 转专谞讙讜诇转 讜讛谞讗转 讛讙专讜谉 讞砖讬讘讛 讗讻讬诇讛 讻讚讗讬转讗 住驻讙状讛:


转讜住' 讚"讛 专"诪. 讚诇驻讬 诪讛 砖诪讞诇讬祝 专"讬 拽讗诪专 专讘讬 讬讛讜讚讗 讘讻讝讬转. 谞状讘 诇讬讻讗 诇诪讬讚拽 讚诇诪讗 诇讗 诪讞诇讬祝 专"讬 讛讗 讚讛讻讗 讗诇讗 讛讛讬讗 讚驻住讞讬诐. 诪砖讜诐 讚驻住讬拽讗 诇讛讜 诇转讜住' 讚专' 讬讜讞谞谉 住讘专 砖注讜专讗 讚讻讝讬转 讻讚诪住讬拽 专"讬 讛讻讗. 讜诪住转讘专 讟注诪讬讛 讚住状诇 讻讚拽讬讬"诇 讘讻诇 讚讜讻转讗 讻专"讬 讘诪拽讜诐 专状诪. 诪砖讜状讛 谞讬讞讗 诇讛讜 诇讗讜拽诪讬 讞诇讜祝 讚专状讬 讘诪转谞讬转讬谉 讚驻专拽讬谉:


讘讗"讚 讚讛讗 拽诐 诇讬讛 专"讬 诇砖讬讟转讜 诇注讬诇 讚讗讬谞讜 诪讜爪讬讗 专讘讬诐 讻讜'. 谞状讘 诇驻诪"砖 转讜住' 诇注讬诇 砖诐 (讘住讚状讛 注讚) 诇讗 诪讜讻讞讬 诪讬讚讬 讜讚讜拽 (讜注' 专砖"讗 注"讚 转讜住' 砖诐. 讜诪讘讜讗专 讘专讗砖讜谞讬诐 讚注讬拽专 讛讟注诐 诪砖讜诐 讚讘注讬谞谉 讚讘专 砖谞转讞讬讬讘 讘讘讛诪"讝 诪讚专讘谞谉)





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讗诐 注讘专 爪讜驻讬' 讻讜' 讛讜讬 诇砖讜谉 专讗讬讛. 注讬' 诇拽诪谉 住讗 注"讘 讘专砖"讬 讚"讛 诪谉 讛爪讜驻讬':


转讜住' 讚"讛 专"诪 住讘专 讻讜' 讜诇注谞讬谉 砖转讬讛 讗讜诪专 专"讬 讚讬砖 诇讛讞诪讬专 讜诇讘专讱. 拽"诇 讛讬讗讱 砖讬讬讱 诇讛讞诪讬专 诇讘专讱 讛讗 讘讘专讻讛 住驻讬拽讗 诇讛拽诇 讜爪"注:





讞讬讚讜砖讬 专讘讬 注拽讬讘讗 讗讬讙专

讙诪专讗, 讗诪专 专讘讬 讬讜讞谞谉 诪讜讞诇驻转 讛砖讬讟讛 [讜讛讬讬谞讜 讚转"拽 讗讬转 诇讬' 讚诪讝诪谞讬谉 注讚 讻讘讬爪讛 讜专' 讬讛讜讚讗 住讘专 注讚 讻讝讬转.] 讻转讘讜 讘转讜住' 讜拽讬"诇 讘讻讝讬转 讚诇驻"诪 砖诪讞诇讬祝 专' 讬讜讞谞谉 拽讗诪专 专' 讬讛讜讚讗 讘讻讝讬转, 讜专"诪 讜专' 讬讛讜讚讗 讛诇讻讛 讻专"讬 讜讙诐 诇讗讘讬讬 讚诇讗 诪讞诇讬祝 讻讜' 诪"诪 讛讻讗 拽讬讬"诇 讻专"诪 讚讛讗 拽讗讬 专' 讬讜讞谞谉 讘砖讬讟转讜 诇注讬诇 讚讗讬谞讜 诪讜爪讬讗 专讘讬诐 讬讚讬 讞讜讘转讜 注讚 砖讬讗讻诇 讻讝讬转. 转讬诪讗 诇讬 诪讛 讝讛 专讗讬' 讛讗 专"讬 住讘专 讚诪讜讞诇驻转 讛砖讬讟讛, 讜诇讚讬讚讬' 住讜讘专 专' 讬讛讜讚讗 讘讻讝讬转, 诪砖"讛 驻住拽 讻谉 讚专"诪 讜专"讬 讛诇讻讛 讻专"讬 讗讘诇 诇讗讘讬讬 讬"诇 讚讘注讬 讻讘讬爪讛 讚讛诇讻讛 讻专"讬 谞讙讚 专"诪 讜诪讛 专讗讬' 诪讚专"讬 诇讗讘讬讬:


转讜住' 讚"讛 专"诪 住讘专 讜讻讜' 讜诇注谞讬谉 砖转讬' 讗讜诪专 专"讬 讚讬砖 诇讛讞诪讬专 讜诇讘专讱 [讗驻讬诇讜 讘驻讞讜转 诪诪诇讗 诇讜讙诪讬讜, 讜讗讬谞讜 讚讜诪讛 诇讬讜讛"讻 讚讘注讬 讻讻讜转讘转]. 拽砖讛 诇讬 讗讬讱 砖讬讬讱 诇讛讞诪讬专 讜诇讘专讱, 讚讗诐 讛讜讗 住驻拽 讗讬谞讜 专砖讗讬 诇讘专讱 讻诪讜 讻诇 住驻拽 讘专讻讜转, 讜注讬讬谉 讘诪讙"讗 [住讬' 专"讟 住"拽 讙'] 砖讛拽砖讛 讻讝讛 注诇 转讜住' 讘专讻讜转 [讚讬"讘 注"讗] 讜讘转砖讜讘讛 讻转讘转讬 诇讬讬砖讘 拽讜砖讬讬' 讛诪讙"讗 讗讘诇 讘讻讗谉 讬砖讗专 讛转讬诪讛:


讗讘"讛 讗讬转讬 诇讛爪讬讙 拽爪转 诪诪讛 砖专讗讬转讬 讻转讜讘 诪讗讗诪"讜 谞讬' 讘讙诇讬讜谉 专讘讬谞讜 讬讜谞讛 讘专讻讜转 讜住讚专 讛讚驻讬谉 讛讜讗 讘讗诇驻住讬 讚驻讜住 讗"讚:





驻谞讬 讬讛讜砖注

讘驻讬专砖"讬 讜讛讚专 诇专讬砖讗 诇转讞诇转 讘讛"诪 讻讚讗诪专谉 讙讘讬 转驻诇讛 注拽专 讗转 专讙诇讬讜 讞讜讝专 诇专讗砖 讜讻讜' 注住"讛. 讜讻转讘 讛专砖讘"讗 讘讞讬讚讜砖讬讜 砖讻谉 讻转讘 讛专诪讘"诐 讜专讘讜转讬讜 讛爪专驻转讬诐 讻讚讘专讬 专砖"讬 讗诇讗 砖讛专诪讘"诐 讛讜住讬祝 讟注诐 讘诪讛 砖转诇讛 讛讚讘专 讘驻转讞 讛讟讜讘 讜讛诪讟讬讘 讛讬讬谞讜 讻讬讜谉 砖讛讜讗 讙诪专 讻诇 讛讙' 讘专讻讜转 讚讗讜专讬讬转讗 讜讛讟讜讘 讜讛诪讟讬讘 讗讬谞讛 讗诇讗 诪讚专讘谞谉 诪砖"讛 讛讜讬 讻注讜拽专 专讙诇讬讜 砖讞讜讝专 诇专讗砖 讛转驻讬诇讛 讜讛"谞 讞讜讝专 诇转讞讬诇转 讘专讻转 讛讝谉 讻讜' 讜诇驻"讝 诪砖诪注 讚讚讜拽讗 讘讟注讛 讜诇讗 讛讝讻讬专 砖诇 砖讘转 讜讬"讟 砖讬讬讱 诇讜诪专 讻谉 讻讬讜谉 砖谞转拽谞讜 讘讘讜谞讛 讬专讜砖诇讬诐 砖讛讬讗 住讬讜诐 讛讙' 讘专讻讜转 讚讗讜专讬讬转讗 诪砖讗"讻 讘讛谞讱 讚讗诪专讬谞谉 诇注讬诇 砖讗诐 诇讗 讛讝讻讬专 讘讘专讻转 讛讗专抓 讘专讬转 讜转讜专讛 讜讞讬讬诐 讜诪讝讜谉 讻讬讜爪讗 讘讜 讚砖讬讟转 专讜讘 讛驻讜住拽讬诐 砖诪讞讝讬专讬谉 讗讜转讜 讛讬讬谞讜 讚讞讜讝专 诇转讞诇转 讘专讻转 讛讗专抓 讜诇讗 诇讛讝谉 讚讛讗 诇讗 讚诪讬 诇注讜拽专 讗转 专讙诇讬讜 讻讬讜谉 砖注讚讬讬谉 诇讗 讙诪专 讛讙' 讘专讻讜转 砖讛谉 诪谉 讛转讜专讛. 讗诇讗 砖讛专砖讘"讗 讻转讘 讘砖诐 讛专讗讘"讚 砖讞讜诇拽 注诇 砖讬讟转 专砖"讬 讜讛专诪讘"诐 讚讛讗 讗驻讬' 讘转驻诇讛 讗诪专讬谞谉 讚讗诐 专讙讬诇 诇讜诪专 转讞谞讜谞讬诐 讗讞专 转驻诇转讜 讗驻讬诇讜 注拽专 专讙诇讬讜 讗讬谞讜 讞讜讝专 诇专讗砖 讜讗"讻 讗讟讜 诪讬 讙专注 讛讟讜讘 讜讛诪讟讬讘 诪转讞谞讜谞讬诐 砖讗讞专 转驻诇转讜 讜讻讜' 注"砖 讘诇' 讛专砖讘"讗. 讜注"讝 讻转讘 讛专讗"砖 讝"诇 讘砖诪注转讬谉 讚讗驻"讛 砖讗谞讬 讘讛"诪 砖讻诇 讛讙' 讘专讻讜转 讗讬谞谉 讗诇讗 讻讘专讻讛 讗讞转 诪砖"讛 讞讜讝专 诇专讗砖 砖讛讜讗 讘专讻转 讛讝谉 讗诐 讻谉 诇驻"讝 诪砖诪注 讚讘讛谞讱 讚诇注讬诇 讚讛讬讬谞讜 讘专讬转 讜转讜专讛 讻讜' 谞诪讬 爪专讬讱 诇讞讝讜专 诇讘专讻转 讛讝谉 讜诇砖讜谉 讛驻讜住拽讬诐 诇讗 诪砖诪注 讻谉 讜爪"注 讜讚讜"拽:


讘转讜住' 讘讚"讛 讗讬 讘注讬 讗讻讬诇 讜讻讜' 注住"讛. 诪讛 砖讬砖 诇讚拽讚拽 讘讚讘专讬讛诐 讘讝讛 讻转讘转讬 讘讞讬讚讜砖讬 住讜讻讛 讚祝 讻"讜 讙讘讬 讬"讚 住注讜讚讜转 注"砖:


驻讬住拽讗 注讚 讻诪讛 诪讝诪谞讬谉 讜讻讜' 诇诪讬诪专讗 讚专"诪 讞砖讬讘 诇讬讛 讻讝讬转 讜专"讬 讻讘讬爪讛 讜讛讗 讗讬驻讻讗 砖诪注讬谞谉 诇讛讜 讜讻讜'. 谞专讗讛 讚住讘专转 讛诪拽砖讛 讚讗"讻 讛讱 驻诇讜讙转讗 讚专"诪 讜专"讬 讛讬讬谞讜 诇注谞讬谉 砖讬注讜专讗 讚专讘谞谉 讚诪讚讗讜专讬讬转讗 讜讚讗讬 讘注讬谞谉 砖讘讬注讛 讙诪讜专讛 讜讗诐 讻谉 砖驻讬专 转诇讬讗 驻诇讜讙转讗 讚专"诪 讜专"讬 讘注谞讬谉 讞砖讬讘讜转 讚诇专"讬 讻讬讜谉 讚讻讝讬转 讞砖讜讘 讘讻诇 讚讜讻转讬 讗驻讬诇讜 诇注谞讬谉 注讜谞砖讬谉 讜住转诐 讗讻讬诇讛 谞诪讬 讘讻讝讬转 诪砖"讛 讞砖讜讘 谞诪讬 讛讱 砖讬注讜专讗 诇注谞讬谉 讘讛"诪 讚诪讚专讘谞谉 讘注讬 讘专讻讛 讜诇专"诪 讚讗诪专 讻讘讬爪讛 讛讬讬谞讜 诪砖讜诐 砖讬砖 讘讜 诪讬讛讗 讻讚讬 砖讘讬注讛 拽爪转 讻讚诪住讬拽 谞诪讬 讗诇讬讘讗 讚讗讘讬讬 诪砖"讛 讛讜讬 砖讬注讜专 讞砖讜讘. 讜注讜讚 讬砖 诇讜诪专 讚讛讱 诪讬诇转讗 讙讜驻讗 讚讻讘讬爪讛 讬砖 讘讜 讻讚讬 砖讘讬注讛 拽爪转 讛讬讬谞讜 诪砖讜诐 讚讻转讬讘 讙讘讬 讟讜诪讗讛 诪讻诇 讛讗讜讻诇 讗砖专 讬讗讻诇 讜砖讬注专讜 讞讻诪讬诐 砖讛讜讗 讻讚讬 砖讬注讜专 讻讘讬爪讛 砖讗讬谉 讘讬转 讛讘诇讬注讛 诪讞讝讬拽 讬讜转专 诪砖"讛 诪拽砖讛 砖驻讬专 讜讛讗 讗讬驻讻讗 砖诪注讬谞谉 诇讛讜 讻谉 谞专讗讛 诇讬 诪讜讻专讞 诇驻讬 砖讬讟转 讛转讜住' 砖讻转讘讜 讘讚"讛 注讚 讻诪讛 讘驻砖讬讟讜转 讚驻诇讜讙转讗 讚专"诪 讜专"讬 诇讗讜 讚讜拽讗 讘讘专讻转 讝讬诪讜谉 讗诇讗 讗驻讬' 讘讘讛"诪 注爪诪讛 讜讛讬讬谞讜 诪讛"讟 讚驻专讬' 讘住讘专转 讛诪拽砖讛 讜讛"讛 诇讗讜拽讬诪转讗 讚讗讘讬讬 讚讗诪专 讘拽专讗讬 驻诇讬讙讬 讜讻驻讬' 讛转讜住驻讜转 讚讛讬讬谞讜 诇讗住诪讻转讗 讘注诇诪讗. 诪讬讛讜 诇驻讬 砖讬讟转 专砖"讬 讘诪砖谞转讬谞讜 谞专讗讛 讚讗讬 讗驻砖专 诇驻专砖 讻谉 诪讚讻转讘 讚谞驻拽讗 诪讬谞讛 讘驻诇讜讙转讗 讚专"诪 讜专"讬 诇注谞讬谉 讗诐 讛诪讝诪谉 讬讻讜诇 诇讛讜爪讬讗 讗讞专讬诐 讬"讞 讜讻讜' 讗"讻 诪砖诪注 诇讛讚讬讗 讚诇注谞讬谉 讘讛"诪 注爪诪讛 诇讗 谞驻拽讗 诪讬谞讛 诪讬讚讬 讘讛讱 驻诇讜讙转讗 讚诇讻"注 讘讻讝讬转 爪专讬讱 诇讘专讱 讻讚驻专讬砖讬转 讛转诐 讜讛讬讬谞讜 诪砖讜诐 讚诇砖讜谉 注讚 讻诪讛 诪讝诪谞讬谉 诪砖诪注 诇讬讛 讛讻讬 讚诇讗 驻诇讬讙讬 讗诇讗 讘讝讬诪讜谉 讗讘诇 讘讘讛"诪 诇讻"注 讘讻讝讬转 讻讚拽转谞讬 专讬砖讗 讜讛砖诪砖 砖讗讻诇 讻讝讬转 讜讗"讻 诇驻"讝 讗驻砖专 讙"讻 诇讜诪专 讚诪住讘专转 讛诪拽砖讛 讙讜驻讗 谞诪讬 诪砖诪注 诇讬讛 讛讻讬 诪讚诪讚诪讛 驻诇讜讙转讗 讚专"诪 讜专"讬 诇注谞讬谉 讝讬诪讜谉 诇驻诇讜讙转讗 讚砖讬注讜专 砖专讬驻转 讟讜诪讗讛 讜讛讬讬谞讜 注"讻 诪砖讜诐 讚诪砖诪注 诇讬讛 讚讘讞砖讬讘讜转 转诇讬讗 诪讬诇转讗 讚注讬拽专 诪爪讜转 讝讬诪讜谉 转诇讬讗 讘拽讘讬注讜转 讜讚专讱 讞砖讬讘讜转 讻谞"诇 讜注讬讬谉 注讜讚 讘住诪讜讱 讜讚讜"拽:


讘转讜住' 讘讚"讛 专"诪 住讘专 讜讗讻诇转 讜讻讜' 讜讗讜诪专 讛专"讬 讚讛谞讬 拽专讗讬 讗住诪讻转讗 讘注诇诪' 谞讬谞讛讜 讚诪讚讗讜专讬讬转讗 讘注讬谞谉 砖讘讬注讛 讙诪讜专讛 讜讻讜' 注讻"诇. 讜拽砖讬讗 诇讬 讘砖诇诪讗 诇诪"讚 讻讘讬爪讛 砖驻讬专 诪爪讬谞谉 诇诪讬诪专 讚谞讛讬 讚诪讚讗讜专讬讬转讗 讘注讬谞谉 砖讘讬注讛 讙诪讜专讛 讗驻"讛 诪讚专讘谞谉 讗驻讬诇讜 讘讻讘讬爪讛 谞诪讬 讚讗住诪讻讜讛讜 讗拽专讗 讚讜砖讘注转 讻讬讜谉 讚讘讻讘讬爪讛 讬砖 讘讜 讻讚讬 砖讘讬注讛 拽爪转 诪砖讗"讻 讘讛讗 讚诪住讬拽 讗讘讬讬 讚诪"讚 讘讻讝讬转 讛讬讬谞讜 诪砖讜诐 讚讚专讬砖 讜砖讘注转 讝讜 砖转讬讬讛 讜讗诐 讻谉 讘讻讝讬转 谞诪讬 住讙讬 讚住转诐 讗讻讬诇讛 讘讻讝讬转 讚讗讻转讬 砖转讬讬讛 诪讗谉 讚讻专 砖诪讬' 讜诪讬 讚讜讞拽讬讛 诇驻专砖 讻谉 讚诇驻"讝 驻诇讬讙讬 专"诪 讜专"讬 讘转专转讬 讚驻诇讬讙讬 讘砖讬注讜专 讗讻讬诇讛 讜驻诇讬讙讬 谞诪讬 讘砖转讬讬讛 讜讘驻砖讬讟讜转 讛讜"诇 诇讗讘讬讬 诇诪讬诪专 讚诪"讚 讘讻讝讬转 诇讬转 诇讬讛 讛讗讬 讗住诪讻转讗 讻诇诇 讗诇讗 讚讚专讬砖 讜砖讘注转 讻驻砖讟讬讛 讚讘注讬谞谉 砖讘讬注讛 讙诪讜专讛 讻讬讜谉 讚拽讜砖讟讗 讚诪讬诇转讗 讛讻讬 讛讜讗 诇砖讬讟转 讛转讜住' 诇讻"注 讗诇讗 讚诪讚专讘谞谉 讛讞诪讬专讜 讗驻讬诇讜 讘讻讝讬转 讻讬讜谉 讚住转诐 讗讻讬诇讛 讘讻讝讬转 讜讛讗 讚讘注讬谞谉 讘砖专讬驻转 拽讚砖讬诐 讻讘讬爪讛 讛讬讬谞讜 诪砖讜诐 讚讘住讘专讗 驻诇讬讙讬 讜爪"注 诇讬讬砖讘 砖讬讟转 讛转讜住驻讜转 讜住讬讬注转诐 讘讝讛 讚诇注"讚 住讜讙讬讗 讝讜 诪讻专注转 讻砖讬讟转 讛驻讜住拽讬诐 砖讛讘讬讗 讛专砖讘"讗 讝"诇 讘讞讬讚讜砖讬讜 讚诇讗讘讬讬 砖讬注讜专 讚讻讝讬转 讜讻讘讬爪讛 讚专"诪 讜专"讬 讛讬讬谞讜 诪讚讗讜专讬讬转讗 诪诪砖 讜驻诇讬讙 讗讚专' 注讜讬专讗 讚讗诪专 诇注讬诇 讜讗谞讬 诇讗 讗砖讗 驻谞讬诐 诇讬砖专讗诇 砖讚拽讚拽讜 注诇 注爪诪谉 讘讻讝讬转 讜讘讻讘讬爪讛 讜讬转讻谉 讬讜转专 诇驻诪"砖 讘住诪讜讱 讚诇住讘专转 讛诪拽砖讛 讜诇专讘讬 讬讜讞谞谉 讚讗诪专 诪讜讞诇驻转 讛砖讬讟讛 讜讚讗讬 讛谞讱 砖讬注讜专讬 讚专讘谞谉 讚讘讞砖讬讘讜转 转诇讬讗 诪讬诇转讗 诪讚诪讚诪讛 诇砖专讬驻转 拽讚砖讬诐 讜专' 注讜讬专讗 住讘专 讻专' 讬讜讞谞谉:


讜诪讛 砖讛讘讬讗讜 讛转讜住' 注讜讚 专讗讬讛 诪讛讗 讚讗诪专讬谞谉 诇注讬诇 砖诐 讘讛讗讬 讚讘谉 诪讘专讱 诇讗讘讬讜 讛讬讬谞讜 砖讬注讜专讗 讚专讘谞谉 讜注"讝 诇讗 转讬专抓 讛专砖讘"讗 讘讞讬讚讜砖讬讜 讻诇讜诐 谞专讗讛 讚讛讬讬谞讜 诪砖讜诐 讚讛专砖讘"讗 诇砖讬讟转讜 讚讘诇讗"讛 诇讗 住"诇 讻讛讱 讗讜拽讬诪转讗 讚专讘讬谞讗 讚诪讜拽讬 诇讛 讘讛讻讬 砖诇讗 讗讻诇 讗诇讗 砖讬注讜专讗 讚专讘谞谉 讻讚讬 诇讚讞讜转 讚诇讗 谞驻砖讜讟 讛讗讬讘注讬讗 讚讘讛"诪 讚讗讜专讬讬转讗 讜讗诐 讻谉 诇驻讬 诪讛 砖驻住拽 讛专砖讘"讗 诇注讬诇 讻专讘讗 讚讗讛"谞 讚谞砖讬诐 讘讘讛"诪 讚讗讜专讬讬转讗 讗诐 讻谉 诇驻讬 讝讛 诪讜拽诪讬谞谉 诇讛讱 讘专讬讬转讗 讚讘谉 诪讘专讱 诇讗讘讬讜 讜讗砖讛 诪讘专讻转 诇讘注诇讛 讻驻砖讟讛 讗驻讬诇讜 讘砖讬注讜专 讚讗讜专讬讬转讗 讻讚诪住讬拽 讛专砖讘"讗 讝"诇 讘砖诐 讛讬专讜砖诇诪讬 讚讛讬讬谞讜 讘砖注谞讛 讗讞专讬讛谉 讻诇 诪讛 砖讗讜诪专讬诐 注"砖:


讗诇讗 讚诇驻"讝 讗驻讬诇讜 诇砖讬讟转 讛转讜住' 讜讛驻讜住拽讬诐 讚拽讬"诇 讻讛讱 讗讜拽讬诪转讗 讚专讘讬谞讗 砖诇讗 诇驻砖讜讟 讛讗讬讘注讬讗 讜讘讚讗讻诇 砖讬注讜专讗 讚专讘谞谉 讗讬讬专讬 讗驻"讛 砖驻讬专 诪爪讬谞谉 诇诪讬诪专 讚诇讗讘讬讬 专"诪 讜专"讬 讘砖讬注讜专讗 讚讗讜专讬讬转讗 驻诇讬讙讬 诇诪专 讘讻讝讬转 讜诇诪专 讘讻讘讬爪讛 讜讗驻"讛 诪讬转讜拽诪讗 砖驻讬专 讛讱 讘专讬讬转讗 讚讗砖讛 诪讘专讻转 诇讘注诇讛 讜讘谉 诪讘专讱 诇讗讘讬讜 讘讚讗讻诇 砖讬注讜专讗 讚专讘谞谉 讜讛讬讬谞讜 诪砖讜诐 讚讛讱 讘专讬讬转讗 住讘专讛 讻诪"讚 诪讚讗讜专讬讬转讗 讘讻讘讬爪讛 讜讗"讻 砖讬注讜专 讻讝讬转 讛讜讬 诪讚专讘谞谉 讗讘诇 诇诪"讚 讚诪讚讗讜专讬讬转讗 讘讻讝讬转 讗讛"谞 讚诇讗 讗砖讻讞谉 砖讬注讜专讗 讚专讘谞谉 讻诇诇 讻谉 谞"诇 讜爪"注 诇讬讬砖讘 砖讬讟转 讛转讜住' 讜住讬讬注转诐 砖住讜讘专讬诐 讚讗住诪讻转讗 讘注诇诪讗 讛讬讗 讜讚讜拽 讛讬讟讘:


讘讗"讚 讜拽讬"诇 讘讻讝讬转 讚诇驻讬 诪讛 砖诪讞诇讬祝 专讘讬 讬讜讞谞谉 讜讻讜' 专"诪 讜专"讬 讛诇讻讛 讻专"讬 讜讻讜' 注住"讛. 讜诇讻讗讜专讛 讗讬谉 讝讜 专讗讬讛 诪住驻拽转 诪讛讗讬 讚专"诪 讜专"讬 讛诇讻讛 讻专"讬 讚讛讗 讗砖讻讞谉 讘住讜讻讛 讘驻' 讛讬砖谉 讚诪讬讬转讬 诪转谞讬转讬谉 诪注砖讛 讚专' 爪讚讜拽 砖讛讘讬讗讜 诇讜 讗讜讻诇 驻讞讜转 诪讻讘讬爪讛 讜诇讗 讘讬专讱 讗讞专讬讜 讜讻转讘讜 砖诐 专砖"讬 讜讛转讜住' 讚讛讬讬谞讜 诪砖讜诐 讚住讘专 讻诪"讚 讛讻讗 讘讻讘讬爪讛 讜讗"讻 讛讗 拽讬"诇 讚讗讬谉 讚讘专讬讜 砖诇 讗讞' 讘诪拽讜诐 砖谞讬诐 讜讛讜"诇 专"讬 讞讚 诇讙讘讬 专"诪 讜专"爪 讜注讜讚 讚拽讬"诇 诪注砖讛 专讘 讜讛谞专讗讛 讘讝讛 讚注讬拽专 专讗讬讜转 讛转讜住' 讛讬讬谞讜 讘诪讛 砖讛讘讬讗讜 诪讛讗 讚讗诪专 专"讬 诇注讬诇 注讚 砖讬讗讻诇 讻讝讬转 讚讙谉. 讗诇讗 讚讘讛讗 谞诪讬 拽砖讬讗 诇讬 讟讜讘讗 砖讛专讬 讛转讜住' 讻转讘讜 诇注讬诇 讘讛讗讬 讚专' 讬讜讞谞谉 讙讜驻讛 讘讚"讛 讟' 砖讗讻诇讜 讚讙谉 讚讜讚讗讬 诪注讬拽专 讚讬谞讗 讚讗驻讬' 诇讗 讗讻诇 讻诇诇 讬讻讜诇 诇讛讜爪讬讗 讗讞专讬诐 讬"讞 诪讛讗讬 讚驻' 专讗讜讛讜 讘"讚 讚讻诇 讬砖专讗诇 注专讘讬谉 讗诇讗 讛讗 讚讘注讬谞谉 砖讛诪讘专讱 爪专讬讱 砖讬讗讻诇 讻讝讬转 讚讙谉 讛讬讬谞讜 讻讚讬 砖讬讜讻诇 诇讜诪专 谞讘专讱 砖讗讻诇谞讜 诪砖诇讜 讗"讻 诇驻"讝 诪诪讬诇讗 讚讗讬谉 诪拽讜诐 讙诐 诇专讗讬讛 讝讜 诇讛讻专讬注 讚讛诇讻讛 讻诪"讚 讘讻讝讬转 讜讬砖 诇讬讬砖讘 讜注诪"砖 砖诐 讘讞讬讚讜砖讬谞讜. 讜诪讛 砖讛讘讬讗讜 讛转讜住' 注讜讚 专讗讬讛 诪讛讗讬 讚驻' 讻"诪 讚专"讬 讗讻诇 讻讝讬转 诪诇讬讞 讜讘讬专讱 注诇讬讜 转讞诇讛 讜住讜祝 注诪"砖 讘讞讬讚讜砖讬 住讜讻讛 砖诐 讘诪注砖讛 讚专' 爪讚讜拽 讘诇砖讜谉 讛转讜住驻讜转 讜讗讬谉 诇讛讗专讬讱 讻讗谉 讬讜转专 讜讚讜"拽:

